qundao/data-zh-poetry huggingface dataset:
程之元表弟奉使江西次前年送赴楚州韵戏别
作者：苏辙
朝代：宋

送君守山阳，羡君食淮鱼。送君使钟陵，羡君江上居。怜君喜为吏，临行不唏嘘。纷纷出歌舞，绿发照琼梳。归鞍踏凉月，倒尽清樽馀。嗟我病且衰，兀然守文书。齿疏懒食肉，一饭甘青蔬。爱水亦已乾，尘土生空渠。清贫虽非病，简易由无储。家使赤脚妪，何烦短辕车。君船系东桥，兹行尚徐徐。对我竟不饮，问君独何欤。
程之元表弟奉使江西次前年送赴楚州韵戏别
作者：苏辙
朝代：宋

送君守山阳，羡君食淮鱼。
送君使钟陵，羡君江上居。
怜君喜为吏，临行不唏嘘。
纷纷出歌舞，绿髮照琼梳。
归鞍踏凉月，倒尽清樽余。
嗟我病且衰，兀然守文书。
齿疏懒食肉，一饭甘青蔬。
爱水亦已干，尘土生空渠。
清贫虽非病，简易由无储。
家使赤脚妪，何烦短辕车。
君船繫东桥，兹行尚徐徐。
对我竟不饮，问君独何欤。
程之元表弟奉使江西次前年送赴楚州韵戏别
作者：苏辙
朝代：宋

送君守山阳，羡君食淮鱼。送君使钟陵，羡君江上居。怜君喜为吏，临行不欷歔。纷纷出歌舞，绿发照琼梳。归鞍踏凉月，倒尽清樽余。嗟我病且衰，兀然守文书。齿疏懒食肉，一饭甘青蔬。爱水亦已干，尘土生空渠。清贫虽非病，简易由无储。家使赤脚妪，何烦短辕车。君船系东桥，兹行尚徐徐。对我竟不饮，问君独何欤。
程八信孺表弟剖符单父相遇颍川归乡待阙作长句赠别
作者：苏辙
朝代：宋

我生犹及见大门，弟兄中外十七人。
两家门户甲乡党，正如颍川数孙陈。
嗈嗈鸣雁略云汉，风吹散落天一垠。
归来勉强整毛羽，饮水啄粒伤离羣。
东西隔绝不敢恨，死生相失长悲辛。
萧萧华髮对妻子，往往老泪流衣巾。
仲叔已尽季亦老，双星孤月耿独存。
老夫闭门不敢出，喜君三度乘朱轮。
今春剖符地尤胜，不齐自古留芳尘。
回车访我念衰老，挽衣把臂才逡巡。
君行到官我未死，杖藜便是不速宾。
一尊酌我当有问，此国岂有贤于君。
程八信孺表弟剖符单父相遇颍川归乡待阙作长句赠别
作者：苏辙
朝代：宋

我生犹及见大门，弟兄中外十七人。两家门户甲乡党，正如颍川数孙陈。嗈嗈鸣雁略云汉，风吹散落天一垠。归来勉强整毛羽，饮水啄粒伤离群。东西隔绝不敢恨，死生相失长悲辛。萧萧华发对妻子，往往老泪流衣巾。仲叔已尽季亦老，双星孤月耿独存。老夫闭门不敢出，喜君三度乘朱轮。今春剖符地尤胜，不齐自古留芳尘。回车访我念衰老，挽衣把臂才逡巡。君行到官我未死，杖藜便是不速宾。一尊酌我当有问，此国岂有贤于君。
立冬闻雷
作者：苏辙
朝代：宋
体裁：诗

阳淫不收敛，半岁苦常燠。禾黍饲蝗螟，粳稻委平陆。民饥强扶耒，秋晚麦当宿。闵然候一雨，霜落水泉缩。荟蔚山朝隮，滂沱雨翻渎。经旬势益暴，方冬岁愈蹙。半夜发春雷，中天转车毂。老夫睡不寐，稚子起惊哭。平明视中庭，松菊半摧秃。潜发枯草萌，乱起蛰虫伏。薪槱不出市，晨炊午未熟。首种不入土，春饷难满腹。书生信古语，洪范有遗牍。时无中垒君，此意谁当告。
立秋偶作
作者：苏辙
朝代：宋
体裁：七言律诗

十年忧患本谁知，惭愧仙翁有旧期。度岭还家天许我，斸山种粟我尤谁。秋风欲践故人约，春气潜通病树滋。心似死灰须似雪，眼看多事亦奚为。
立秋偶作
作者：苏辙
朝代：宋

十年忧患本谁知，惭愧仙翁有旧期。
度岭还家天许我，斸山种粟我尤谁。
秋风欲践故人约，春气潜通病树滋。
心似死灰鬚似雪，眼看多事亦奚为。
立秋后
作者：苏辙
朝代：宋

伏中苦热焦皮骨，秋后清风濯肺肝。
天地不仁谁念尔，身心无着偶能安。
诗书久为消磨日，毛褐还须准拟寒。
谩许百年知到否，相从一日且盘桓。
立秋后
作者：苏辙
朝代：宋

伏中苦热焦皮骨，秋后清风濯肺肝。天地不仁谁念尔，身心无著偶能安。诗书久为消磨日，毛褐还须准拟寒。谩许百年知到否，相从一日且盘桓。
立秋後
作者：苏辙
朝代：宋

伏中苦热焦皮骨，秋後清风渥肺肝。天地不仁谁念尔，身心无著偶能安。诗书久为消磨日，毛褐还须准拟寒。谩许百年知到否，相从一日且盘桓。
竞渡
作者：苏辙
朝代：宋
体裁：七言律诗

史君欲听榜人讴，一夜江波拍岸流。父老不知招屈恨，少年争作弄潮游。长鲸破浪聊堪比，小旆逆风殊未收。角胜争先非老事，凭栏寓目思悠悠。
章氏郡君挽词
作者：苏辙
朝代：宋

冯唐垂老郎潜后，李白风流罢直馀。解组同归荣故国，剖符仍得奉安舆。家声未替三公旧，葬客应倾数郡车。德映闺门人莫见，埋文子细列幽墟。
章氏郡君挽词
作者：苏辙
朝代：宋

冯唐垂老郎潜後，李白风流罢直余。解组同归荣故国，剖符仍得奉安舆。家声未替三公旧，葬客应倾数郡车。德映闺门人莫见，埋文子细列幽墟。
章氏郡君挽词〈子厚母。〉
作者：苏辙
朝代：宋

冯唐垂老郎潜后，李白风流罢直余。解组同归荣故国，剖符仍得奉安舆。家声未替三公旧，葬客应倾数郡车。德映闺门人莫见，埋文子细列幽墟。
竹枝歌
作者：苏辙
朝代：宋

舟行千里不至楚，忽闻竹枝皆楚语。
楚言啁哳安可分，江中明月多风露。
扁舟日落驻平沙，茅屋竹篱三四家。
连春并汲各无语，齐唱竹枝如有嗟。
可怜楚人足悲诉，岁乐年丰尔何苦。
钓鱼长江江水深，耕田种麦畏狼虎。
俚人风俗非中原，处子不嫁如等闲。
双鬓垂顶发已白，负水采薪长苦艰。
上山采薪多荆棘，负水入溪波浪黑。
天寒斫木手如龟，水重还家足无力。
山深瘴暖霜露乾，夜长无衣犹苦寒。
平生有似麋与鹿，一旦白发已百年。
江上乘舟何处客，列肆喧哗占平碛。
远来忽去不记州，罢市归船不相识。
去家千里未能归，忽听长歌皆惨栖。
空船独宿无与语，月满长江归路迷。
路迷乡思渺何极，长怨歌声苦凄急。
不知歌者乐与悲，远客乍闻皆掩泣。
竹枝歌
作者：苏辙
朝代：宋

舟行千里不至楚，忽闻竹枝皆楚语。楚言啁哳安可分，江中明月多风露。扁舟日落驻平沙，茅屋竹篱三四家。连舂并汲各无语，齐唱竹枝如有嗟。可怜楚人足悲诉，岁乐年丰尔何苦。钓鱼长江江水深，耕田种麦畏狼虎。俚人风俗非中原，处子不嫁如等闲。双鬟垂顶发已白，负水采薪长苦艰。上山采薪多荆棘，负水入溪波浪黑。天寒斫木手如龟，水重还家足无力。山深瘴暖霜露乾，夜长无衣犹苦寒。平生有似麋与鹿，一旦白发已百年。江上乘舟何处客，列肆喧哗占平碛。远来忽去不记州，罢市归船不相识。去家千里未能归，忽听长歌皆惨悽。空船独宿无与语，月满长江归路迷。路迷乡思渺何极，长怨歌声苦凄急。不知歌者乐与悲，远客乍闻皆掩泣。
竹枝歌
作者：苏辙
朝代：宋

舟行千里不至楚，忽闻竹枝皆楚语。
楚言啁哳安可分，江中明月多风露。
扁舟日落驻平沙，茅屋竹篱三四家。
连舂并汲各无语，齐唱竹枝如有嗟。
可怜楚人足悲诉，岁乐年丰尔何苦。
钓鱼长江江水深，耕田种麦畏狼虎。
俚人风俗非中原，处子不嫁如等闲。
双鬟垂顶髮已白，负水采薪长苦艰。
上山采薪多荆棘，负水入溪波浪黑。
天寒斫木手如龟，水重还家足无力。
山深瘴暖霜露干，夜长无衣犹苦寒。
平生有似麋与鹿，一旦白髮已百年。
江上乘舟何处客，列肆喧譁占平碛。
远来忽去不记州，罢市归船不相识。
去家千里未能归，忽听长歌皆惨悽。
空船独宿无与语，月满长江归路迷。
路迷乡思渺何极，长怨歌声苦凄急。
不知歌者乐与悲，远客乍闻皆掩泣。
竹枝歌·其一
作者：苏辙
朝代：宋

舟行千里不至楚，忽闻竹枝皆楚语。楚言啁哳安可分，江中明月多风露。
竹枝歌·其七
作者：苏辙
朝代：宋

江上乘舟何处客，列肆喧哗占平碛。远来忽去不记州，罢市归船不相识。
竹枝歌·其三
作者：苏辙
朝代：宋

可怜楚人足悲诉，岁乐年丰尔何苦。钓鱼长江江水深，耕田种麦畏狼虎。
竹枝歌·其九
作者：苏辙
朝代：宋

路迷乡思渺何极，长怨歌声苦凄急。不知歌者乐与悲，远客乍闻皆掩泣。
竹枝歌·其二
作者：苏辙
朝代：宋

扁舟日落驻平沙，茅屋竹篱三四家。连舂并汲各无语，齐唱竹枝如有嗟。
竹枝歌·其五
作者：苏辙
朝代：宋

上山采薪多荆棘，负水入溪波浪黑。天寒斫木手如龟，水重还家足无力。
竹枝歌·其八
作者：苏辙
朝代：宋

去家千里未能归，忽听长歌皆惨悽。空船独宿无与语，月满长江归路迷。
竹枝歌·其六
作者：苏辙
朝代：宋

山深瘴暖霜露乾，夜长无衣犹苦寒。平生有似麋与鹿，一旦白发已百年。
竹枝歌·其四
作者：苏辙
朝代：宋

俚人风俗非中原，处子不嫁如等闲。双鬟垂顶发已白，负水采薪长苦艰。
筑室示三子
作者：苏辙
朝代：宋

宅舍元依毕竟空，小乘惯住草庵中。
一生滞念余妻子，百口侨居怯雨风。
松竹已栽犹稍稍，栋梁未具勿匆匆。
三间道院吾真足，余问儿曹莫问翁。
筑室示三子
作者：苏辙
朝代：宋

宅舍元依毕竟空，小乘惯住草庵中。一生滞念馀妻子，百口侨居怯雨风。松竹已栽犹稍稍，栋梁未具勿匆匆。三间道院吾真足，馀问儿曹莫问翁。
答吴和二绝
作者：苏辙
朝代：宋

三间浰水小茅屋，不比麻田新草堂。问我秋来气如火，此间何事得安康。惯从李叟游都市，久伴蓝翁醉画堂。不似苏门但长啸，一生留恨与嵇康。
答吴和二绝·其一
作者：苏辙
朝代：宋
体裁：七言绝句

三间浰水小茅屋，不比麻田新草堂。问我秋来气如火，此间何事得安康。
答吴和二绝·其二
作者：苏辙
朝代：宋
体裁：七言绝句

惯从李叟游都市，久伴蓝翁醉画堂。不似苏门但长啸，一生留恨与嵇康。
答孔平仲二偈
作者：苏辙
朝代：宋

熟睡将经作枕头，君家事业太悠悠。要须睡著元非睡，未可昏昏便尔休。龟毛兔角号空虚，既被无收岂是无。自有真无遍诸有，灯光何碍也嫌渠。
答孔平仲二偈·其一
作者：苏辙
朝代：宋

熟睡将经作枕头，君家事业太悠悠。
要须睡着元非睡，未可昏昏便尔休。
答孔平仲二偈·其一
作者：苏辙
朝代：宋

熟睡将经作枕头，君家事业太悠悠。要须睡著元非睡，未可昏昏便尔休。
答孔平仲二偈·其二
作者：苏辙
朝代：宋
体裁：偈颂

龟毛兔角号空虚，既被无收岂是无。自有真无遍诸有，灯光何碍也嫌渠。
答孔平仲惠蕉布二绝
作者：苏辙
朝代：宋

裘葛终年累已轻，薄蕉如雾气尤清。应知浣濯衣棱败，少助晨趋萃蔡声。灯笼白葛扇裁纨，身似山僧不似官。更得双蕉缝直掇，都人浑作道人看。
答孔平仲惠蕉布二绝·其一
作者：苏辙
朝代：宋
体裁：七言绝句

裘葛终年累已轻，薄蕉如雾气尤清。应知浣濯衣棱败，少助晨趋萃蔡声。
答孔平仲惠蕉布二绝·其二
作者：苏辙
朝代：宋
体裁：七言绝句

灯笼白葛扇裁纨，身似山僧不似官。更得双蕉缝直掇，都人浑作道人看。
答孔武仲
作者：苏辙
朝代：宋

飞霜委中林，不废长松绿。惊风振川野，未省劲草伏。我贫客去尽，君来常不速。愧君赠桃李，永愿报琼玉。我性本山林，苦学笔空秃。骅骝塞康庄，病足顾难逐。锦文炫华藻，敝褐非所续。家有五车书，恨不十年读。济南昔相遇，我齿三十六。谈谐倾盖间，还往白首熟。従君饮浊酒，过我饭脱粟。西湖多菼{艹辞}，白书下鸿鹄。城西野人居，柴门拥修竹。后车载鸱夷，下马泻醹醁。醉眠卧荒草，空沿笑便腹。疏狂一如此，岂望世收录。别来今几何，归期已屡卜。西南有薄田，茅舍清溪曲。耕耘三男子，伏腊当自足。君能远相寻，布衣巾一幅。
答孔武仲
作者：苏辙
朝代：宋
体裁：古风

飞霜委中林，不废长松绿。惊风振川野，未省劲草伏。我贫客去尽，君来常不速。愧君赠桃李，永愿报琼玉。我性本山林，苦学笔空秃。骅骝塞康庄，病足顾难逐。锦文衒华藻，敝褐非所续。家有五车书，恨不十年读。济南昔相遇，我齿三十六。谈谐倾盖间，还往白首熟。从君饮浊酒，过我饭脱粟。西湖多菼薍，白昼下鸿鹄。城西野人居，柴门拥修竹。后车载鸱夷，下马泻醽醁。醉眠卧荒草，空洞笑便腹。疏狂一如此，岂望世收录。别来今几何，归期已屡卜。西南有薄田，茅舍清溪曲。耕耘三男子，伏腊当自足。君能远相寻，布衣巾一幅。
答文与可以六言诗相示因道济南事作十首
作者：苏辙
朝代：宋

远游既为东鲁，迁居又爱南山。齿发自知将老，心怀且欲偷安。舜井溢流陌上，历山近在城头。羁旅三年忘去，故园何日归休。野步西湖绿缛，晴登北渚烟绵。蒲莲自可供腹，鱼蟹何尝要钱。饮酒方桥夜月，钓鱼画舫秋风。冉冉荷香不断，悠悠水面无穷。雨过山光欲溜，寒来水气如烝。胜处何须吴越，随方亦有游朋。扬雄执戟虽久，陶令归田未能。眼看云山无奈，神伤簿领相仍。终岁常亲鞭扑，此生知负诗书。欲寻旧学无处，时有故人起予。故人远在江汉，万里时寄声音。闻道禅心寂寞，未废诗人苦吟。佳句近参风雅，微词间发离骚。窃欲比君庾信，莫年诗赋尤高。相思欲见无路，满秩西归有时。及君铃阁少事，饮我松醪满卮。
答文与可以六言诗相示因道济南事作十首·其一
作者：苏辙
朝代：宋

远游既为东鲁，迁居又爱南山。齿发自知将老，心怀且欲偷安。
答文与可以六言诗相示因道济南事作十首·其一
作者：苏辙
朝代：宋

远游既为东鲁，迁居又爱南山。
齿髮自知将老，心怀且欲偷安。
答文与可以六言诗相示因道济南事作十首·其一〇
作者：苏辙
朝代：宋

相思欲见无路，满秩西归有时。
及君铃阁少事，饮我松醪满巵。
答文与可以六言诗相示因道济南事作十首·其七
作者：苏辙
朝代：宋
体裁：六言诗

终岁常亲鞭扑，此生知负诗书。欲寻旧学无处，时有故人起予。
答文与可以六言诗相示因道济南事作十首·其三
作者：苏辙
朝代：宋
体裁：六言诗

野步西湖绿缛，晴登北渚烟绵。蒲莲自可供腹，鱼蟹何尝要钱。
答文与可以六言诗相示因道济南事作十首·其九
作者：苏辙
朝代：宋
体裁：六言诗

佳句近参风雅，微词间发离骚。窃欲比君庾信，莫年诗赋尤高。
答文与可以六言诗相示因道济南事作十首·其二
作者：苏辙
朝代：宋
体裁：六言诗

舜井溢流陌上，历山近在城头。羁旅三年忘去，故园何日归休。
答文与可以六言诗相示因道济南事作十首·其五
作者：苏辙
朝代：宋
体裁：六言诗

雨过山光欲溜，寒来水气如烝。胜处何须吴越，随方亦有游朋。
答文与可以六言诗相示因道济南事作十首·其八
作者：苏辙
朝代：宋
体裁：六言诗

故人远在江汉，万里时寄声音。闻道禅心寂寞，未废诗人苦吟。
答文与可以六言诗相示因道济南事作十首·其六
作者：苏辙
朝代：宋
体裁：六言诗

扬雄执戟虽久，陶令归田未能。眼看云山无奈，神伤簿领相仍。
答文与可以六言诗相示因道济南事作十首·其十
作者：苏辙
朝代：宋

相思欲见无路，满秩西归有时。及君铃阁少事，饮我松醪满卮。
答文与可以六言诗相示因道济南事作十首·其四
作者：苏辙
朝代：宋
体裁：六言诗

饮酒方桥夜月，钓鱼画舫秋风。冉冉荷香不断，悠悠水面无穷。
答王定国问疾
作者：苏辙
朝代：宋

五年窜南荒，顽质不伏病。
吸清吐浊秽，气练骨随劲。
澹然久忘归，寂寂就遐屏。
国恩念流落，牵挽畀邻境。
叶舟泝长江，藤鞋过重岭。
峡深茑萝恶，山崄崖石横。
恢台夏初发，氛雾秋愈盛。
菘薤食有时，豚羔讵曾省。
门开讼氓入，日晏鴂舌竞。
肝脾得寒热，冰炭迫晨暝。
俚医固空疏，蛮觋剧粗猛。
老妻但坐哭，遗语未肯听。
长子亦在床，一卧昏不醒。
思归未可得，即死副前定。
如如性终在，冉冉岁将冷。
筋骸稍轻安，冠服强披整。
余方厌苓朮，日食禁醪茗。
髮衰乱随栉，骨瘦空看影。
簿书勉復亲，环玦非所请。
马老固伏枥，槎流旧安井。
凌兢就轻车，邂逅出修绠。
此生诚梦幻，俯仰成吊庆。
故人枉新诗，万里慰孤耿。
赏音我非旷，斫鼻君真郢。
南迁昔所同，卧疾今亦并。
远行信由天，未死庸非命。
归舟正飘兀，斋舍念清凈。
作书附鸿翼，去路瞻斗柄。
闸水渐安流，吴音未全正。
一樽对清言，及此冬夜永。
答王定国问疾
作者：苏辙
朝代：宋

五年窜南荒，顽质不伏病。吸清吐浊秽，气练骨随劲。澹然久忘归，寂寂就遐屏。国恩念流落，牵挽畀邻境。叶舟溯长江，藤鞋过重岭。峡深茑萝恶，山崄崖石横。恢台夏初发，氛雾秋愈盛。菘薤食有时，豚羔讵曾省。门开讼氓入，日晏鴂舌竞。肝脾得寒热，冰炭迫晨暝。俚医固空疏，蛮觋剧粗猛。老妻但坐哭，遗语未肯听。长子亦在床，一卧昏不醒。思归未可得，即死副前定。如如性终在，冉冉岁将冷。筋骸稍轻安，冠服强披整。馀方厌苓朮，日食禁醪茗。发衰乱随栉，骨瘦空看影。簿书勉复亲，环玦非所请。马老固伏枥，槎流旧安井。凌兢就轻车，邂逅出修绠。此生诚梦幻，俯仰成吊庆。故人枉新诗，万里慰孤耿。赏音我非旷，斫鼻君真郢。南迁昔所同，卧疾今亦并。远行信由天，未死庸非命。归舟正飘兀，斋舍念清净。作书附鸿翼，去路瞻斗柄。闸水渐安流，吴音未全正。一樽对清言，及此冬夜永。
答王定国问疾
作者：苏辙
朝代：宋

五年窜南荒，顽质不伏病。吸清吐浊秽，气练骨随劲。澹然久忘归，寂寂就遐屏。国恩念流落，牵挽畀邻境。叶舟溯长江，藤鞋过重岭。峡深茑萝恶，山险崖石横。恢台夏初发，氛雾秋愈盛。菘薤食有时，豚羔讵曾省。门开讼氓入，日晏鳺舌竞。肝脾得寒热，冰炭迫晨暝。俚医固空疏，蛮觋剧粗猛。老妻但坐哭，遗语未肯听。长子亦在床，一卧昏不醒。思归未可得，即死副前定。如如性终在，冉冉岁将冷。筋骸稍轻安，冠服强披整。余方厌苓术，日食禁醪茗。发衰乱随栉，骨瘦空看影。薄书勉复亲，环玦非所请。马老固伏枥，槎流旧安井。凌竞就轻车，邂逅出修绠。此生诚梦幻，俯仰成吊庆。故人枉新诗，万里慰孤耿。赏音我非旷，斫鼻君真郢。南迁昔所同，卧疾今亦并。远行信由天，未死庸非命。归舟正飘兀，斋舍念清净。作书附鸿翼，去路瞻斗柄。闸水渐安流，吴音未全正。一樽对清言，及此冬夜永。
答琳长老寄幽兰白朮黄精三本二绝
作者：苏辙
朝代：宋

谷深不见兰生处，追逐微风偶得之。解脱清香本无染，更因一嗅识真知。老僧似识众生病，久在山中养药苗。白朮黄精远相寄，知非象马费柔调。
答琳长老寄幽兰白朮黄精三本二绝·其一
作者：苏辙
朝代：宋

谷深不见兰生处，追逐微风偶得之。
解脱清香本无染，更因一嗅识真如。
答琳长老寄幽兰白朮黄精三本二绝·其一
作者：苏辙
朝代：宋

谷深不见兰生处，追逐微风偶得之。解脱清香本无染，更因一嗅识真知。
答琳长老寄幽兰白朮黄精三本二绝·其二
作者：苏辙
朝代：宋
体裁：七言绝句

老僧似识众生病，久在山中养药苗。白朮黄精远相寄，知非象马费柔调。
答琳长老寄幽兰白术黄精三本二绝
作者：苏辙
朝代：宋

欲深不见兰生处，追逐微风偶得之。解脱清香本无染，更因一嗅识真如。
答荆门张都官维见和惠泉
作者：苏辙
朝代：宋

荒凉荆门西，泉水谁为泄。发源虽甚微，来意不可折。平铺清池满，皎皎自明澈。甘凉最宜茶，羊炙可用雪。炎风五月交，中夜吐明月。太守燕已还，青嶂空嵲嵲。泉上白发翁，来饮杯馔阙。酌水自献酬，箕踞无礼节。区区游泉人，常值午日烈。回首忧重城，赏玩安能彻。
答荆门张都官维见和惠泉
作者：苏辙
朝代：宋

荒凉荆门西，泉水谁为泄。发源虽甚微，来意不可折。平铺清池满，皎皎自明澈。甘凉最宜茶，羊炙可用雪。炎风五月交，中夜吐明月。太守燕已远，青嶂空嵲嵲。泉上白发翁，来饮杯馔阙。酌水自献酬，箕踞无礼节。区区游泉人，常值午日烈。回首忧重城，赏玩安能彻。
答荆门张都官维见和惠泉
作者：苏辙
朝代：宋

荒凉荆门西，泉水谁为洩。
发源虽甚微，来意不可折。
平铺清池满，皎皎自明澈。
甘凉最宜茶，羊炙可用雪。
炎风五月交，中夜吐明月。
太守燕已远，青嶂空嵲嵲。
泉上白髮翁，来饮杯馔阙。
酌水自献酬，箕踞无礼节。
区区游泉人，常值午日烈。
回首忧重城，赏玩安能彻。
答见和
作者：苏辙
朝代：宋

花柳萧条行已老，圣贤希阔未尝中。眼看芍药纷纷尽，赖有樱桃颗颗同。尘编何用朝朝看，新酿还须处处赊。好事若能频载酒，不妨时复到杨家。
答见和·其一
作者：苏辙
朝代：宋

花柳萧条行已老，圣贤希阔未尝中。眼看芍药纷纷尽，赖有樱桃颗颗同。
答见和·其一
作者：苏辙
朝代：宋

花柳萧条行已老，圣贤希阔未尝中。
眼看芍药纷纷尽，頼有樱桃颗颗同。
答见和·其二
作者：苏辙
朝代：宋

尘编何用朝朝看，新酿还须处处赊。好事若能频载酒，不妨时复到杨家。
答见和·其二
作者：苏辙
朝代：宋

尘编何用朝朝看，新酿还须处处赊。
好事若能频载酒，不妨时復到杨家。
答颜复国博
作者：苏辙
朝代：宋

岁晚河冰留画船，一轩修竹喜萧然。诗词温厚新成格，道论精微近入禅。病後不胜清醑酽，别时仍得旧书传。欲成古史须咨考，陋巷何因接尺椽。
答颜复国博
作者：苏辙
朝代：宋

岁晚河水留画船，一轩修竹喜萧然。
诗词温厚新成格，道论精微近入禅。
病后不胜清醑酽，别时仍得旧书传。
欲成《古史》须咨考，陋巷何因接尺椽。
答颜復国博
作者：苏辙
朝代：宋
体裁：七言律诗

岁晚河冰留画船，一轩修竹喜萧然。诗词温厚新成格，道论精微近入禅。病后不胜清醑酽，别时仍得旧书传。欲成古史须咨考，陋巷何因接尺椽。
筠州二咏 其一 牛尾狸
作者：苏辙
朝代：宋

首如狸，尾如牛，攀条捷险如猱猴。橘柚为浆栗为糇，筋肉不足惟膏油。深居简出善自谋，寻踪发窟并执囚，蓄租分散身为羞。松薪瓦甑烝浮浮，压入糟盎肥欲流，熊肪羊酪真比俦。引箸将举讯何尤，无功窃食人所仇。
筠州二咏·牛尾狸
作者：苏辙
朝代：宋

首如狸，尾如牛，攀条捷险如猱猴。
橘柚为浆栗为糇，筋肉不足惟膏油。
深居简出善自谋，寻踪发窟并执囚，蓄租分散身为羞。
松薪瓦甑烝浮浮，压入糟盎肥欲流，熊肪羊酪真比俦。
引筯将举讯何尤，无功窃食人所仇。
筠州二咏·牛尾狸
作者：苏辙
朝代：宋

首如狸，尾如牛，攀条捷险如猱猴。橘柚为浆栗为糇，筋肉不足惟膏油。深居简出善自谋，寻踪发窟并执囚，蓄租分散身为羞。松薪瓦甑烝浮浮，压入糟盎肥欲流，熊肪羊酪真比俦。引箸将举讯何尤，无功窃食人所仇。秋风下，黄雀飞。禾田熟，黄雀肥。群飞蔽空日色薄，逡巡百顷禾为稀，翾翻巧捷多且微。精丸妙缴举辄违，乘时席势不可挥。一朝风雨寒霏霏，肉多翅重天时非，农夫举网惊合围。悬颈系足肤无衣，百个同缶仍相依，头颅万里行不归。北方居人厌羔豨，咀噍聊发一笑欷。
筠州二咏·黄雀
作者：苏辙
朝代：宋

秋风下，黄雀飞。
禾田熟，黄雀肥。
羣飞蔽空日色薄，逡巡百顷禾为稀，翾翻巧捷多且微。
精丸妙缴举辄违，乘时席势不可挥。
一朝风雨寒霏霏，肉多翅重天时非，农夫举网惊合围。
悬颈繫足肤无衣，百个同缶仍相依，头颅万里行不归。
北方居人厌羔豨，咀噍聊发一笑欷。
筠州二咏其一牛尾狸
作者：苏辙
朝代：宋

首如狸，尾如牛，攀条捷险如猱猴。橘柚为浆栗为餱，筋肉不足惟膏油。深居简出善自谋，寻踪发窟并执囚，蓄租分散身为羞。松薪瓦甑烝浮浮，压入糟盎肥欲流，熊肪羊酪真比俦。引筋将举讯何尤，无功窃食人所仇。
筠州二咏其二黄雀
作者：苏辙
朝代：宋
体裁：古风

秋风下，黄雀飞。禾田熟，黄雀肥。群飞蔽空日色薄，逡巡百顷禾为稀，翾翻巧捷多且微。精丸妙缴举辄违，乘时席势不可挥。一朝风雨寒霏霏，肉多翅重天时非，农夫举网惊合围。悬颈系足肤无衣，百个同缶仍相依，头颅万里行不归。北方居人厌羔豨，咀噍聊发一笑欷。
筠州二咏牛尾狸
作者：苏辙
朝代：宋

首如狸，尾如牛，攀条捷险如猱猴。橘柚为浆栗为餱，筋肉不足惟膏油。深居简出善自谋，寻踪发窟并执囚，蓄租分散身为羞。松薪瓦甑烝浮浮，压入糟盎肥欲流，熊肪羊酪真比俦。引箸将举讯何尤，无功窃食人所仇。
筠州二咏黄雀
作者：苏辙
朝代：宋

秋风下，黄雀飞。禾田熟，黄雀肥。群飞蔽空日色薄，逡巡百顷禾为稀，翾翻巧捷多且微。精丸妙徼举辄违，乘时席势不可挥。一朝风雨寒霏霏，肉多翅重天时非，农夫举网惊合围。悬颈系足肤无衣，百个同缶仍相依，头颅万里行不归。北方居人厌羔豨，咀噍聊发一笑欷。
筠州圣祖殿诗
作者：苏辙
朝代：宋

高安在南，分自豫章。重山复江，鱼鸟之乡。俗野不文，吏亦怠荒。礼失不知，习为旧常。于穆圣祖，宅神皇极。降鉴在下，子孙千亿。羽衣玉佩，旗纛旄节。巍巍煌煌，秩祀万国。如日在天，靡国不临。筠虽小邦，其有不歆。东庑西向，谁昔营之。民昏不知，神以不怀。深山之间，野水之滨。礼乐声明，孰见孰闻。祖庙之严，君臣则存。失而不图，民以罔观。毛侯始来，其则有意。匪民之愚，礼教实坠。章闻于朝，帝曰俞哉。弗改弗营，何以示民。九峰之杉，逍遥之楠。易直且修，弗斫而堪。新堂有严，四星在南。朝廷之仪，万民所祗。
筠州圣祖殿诗·其一
作者：苏辙
朝代：宋
体裁：四言诗

高安在南，分自豫章。重山复江，鱼鸟之乡。俗野不文，吏亦怠荒。礼失不知，习为旧常。
筠州圣祖殿诗·其三
作者：苏辙
朝代：宋

如日在天，靡国不临。筠虽小邦，其有不歆。东庑西向，谁昔营之。民昏不知，神以不怀。
筠州圣祖殿诗·其三
作者：苏辙
朝代：宋

如日在天，靡国不临。
筠虽小邦，其有不歆。
东庑西嚮，谁昔营之。
民昏不知，神以不怀。
筠州圣祖殿诗·其二
作者：苏辙
朝代：宋
体裁：四言诗

于穆圣祖，宅神皇极。降鉴在下，子孙千亿。羽衣玉佩，旗纛旄节。巍巍煌煌，秩祀万国。
筠州圣祖殿诗·其五
作者：苏辙
朝代：宋
体裁：四言诗

毛侯始来，其则有意。匪民之愚，礼教实坠。章闻于朝，帝曰俞哉。弗改弗营，何以示民。
筠州圣祖殿诗·其六
作者：苏辙
朝代：宋

九峰之杉，逍遥之柟。
易直且修，弗斫而堪。
新堂有严，四星在南。
朝廷之仪，万民所祗。
筠州圣祖殿诗·其六
作者：苏辙
朝代：宋

九峰之杉，逍遥之楠。易直且修，弗斫而堪。新堂有严，四星在南。朝廷之仪，万民所祗。
筠州圣祖殿诗·其四
作者：苏辙
朝代：宋
体裁：四言诗

深山之间，野水之滨。礼乐声明，孰见孰闻。祖庙之严，君臣则存。失而不图，民以罔观。
筠州州宅双莲
作者：苏辙
朝代：宋

录盖红房共一池，一双游女巧追随。
镜中比并新壮後，风际携扶欲舞时。
露蕊暗开香自倍，霜蓬渐老折犹疑。
殷勤画手传真态，道院生绡数幅垂。
筠州州宅双莲
作者：苏辙
朝代：宋
体裁：七言律诗

绿盖红房共一池，一双游女巧追随。镜中比并新妆后，风际携扶欲舞时。露蕊暗开香自倍，霜蓬渐老折犹疑。殷勤画手传真态，道院生绡数幅垂。
简学中诸生
作者：苏辙
朝代：宋

泮水秋生藻荇凉，莫窗灯火乱萤光。图书粗足惟须读，菽粟才供且自强。羽籥暗催新节物，弦歌不废近诗章。腐儒最喜南迁后，仍见西雍白鹭行。
简学中诸生
作者：苏辙
朝代：宋

泮水秋生藻荇凉，莫窗灯火乱萤光。
图书粗足惟须读，菽粟才供且自强。
羽籥暗催新节物，弦歌不废近诗章。
腐儒最喜南迁后，仍见西雝白鹭行。
索居三首
作者：苏辙
朝代：宋

索居非谪地，垂老更穷途。去住看人意，幽忧赖我无。小园花草秽，陋巷犬羊俱。近觉根尘离，忘言日益愚。平生亦何事，十载苦颠隮。梦崄曾非崄，觉迷终不迷。客居兼壮子，别久愧良妻。稍讶音书阔，春阴道路泥。许蔡古邻国，风烟相杂和。萧然客舍静，不愿主人过。野荠春将老，淮鱼夏渐多。街南病居士，有酒对酣歌。
索居三首·其一
作者：苏辙
朝代：宋

索居非谪地，垂老更穷途。去住看人意，幽忧赖我无。小园花草秽，陋巷犬羊俱。近觉根尘离，忘言日益愚。
索居三首·其一
作者：苏辙
朝代：宋

索居非谪地，垂老更穷途。
去住看人意，幽忧頼我无。
小园花草秽，陋巷犬羊俱。
近觉根尘离，忘言日益愚。
索居三首·其三
作者：苏辙
朝代：宋
体裁：五言律诗

许蔡古邻国，风烟相杂和。萧然客舍静，不愿主人过。野荠春将老，淮鱼夏渐多。街南病居士，有酒对酣歌。
索居三首·其二
作者：苏辙
朝代：宋
体裁：五言律诗

平生亦何事，十载苦颠隮。梦崄曾非崄，觉迷终不迷。客居兼壮子，别久愧良妻。稍讶音书阔，春阴道路泥。
约洞山文老夜话
作者：苏辙
朝代：宋

山中十月定多寒，才过开炉便出山。堂众久参缘自熟，郡人迎请怪忙还。问公胜法须时见，要我清谈有夜阑。今夕客房应不睡，欲随明月到林间。
约洞山文老夜话
作者：苏辙
朝代：宋

山中十月定多寒，纔过开炉便出山。
堂众久参缘自熟，郡人迎请怪忙还。
问公胜法须时见，要我清谈有夜阑。
今夕客房应不睡，欲随明月到林间。
绝胜亭
作者：苏辙
朝代：宋
体裁：七言律诗

夜郎秋涨水连空，上有虚亭缥缈中。山满长天宜落日，江吹旷野作惊风。爨烟惨淡浮前浦，渔艇纵横逐钓筒。未省岳阳何似此，应须子细问南公。
绩溪二咏·豁然亭
作者：苏辙
朝代：宋

南看城市北看山，每到令人意豁然。碧瓦千家新过雨，青松万壑正生烟。经秋卧病闻斤响，此日登临负酒船。径请诸君作佳句，壁间题我此诗先。谁安双岭曲弯弯，眉势低临户牖间。斜拥千畦铺渌水，稍分八字放遥山。愁霏宿雨峰峦湿，笑卷晴云草木闲。忽忆故乡银色界，举头千里见苍颜。
绩溪二咏其一豁然亭
作者：苏辙
朝代：宋
体裁：七言律诗

南看城市北看山，每到令人意豁然。碧瓦千家新过雨，青松万壑正生烟。经秋卧病闻斤响，此日登临负酒船。径请诸君作佳句，壁间题我此诗先。
绩溪二咏其二翠眉亭
作者：苏辙
朝代：宋
体裁：七言律诗

谁安双岭曲弯弯，眉势低临户牖间。斜拥千畦铺渌水，稍分八字放遥山。愁霏宿雨峰峦湿，笑卷晴云草木闲。忽忆故乡银色界，举头千里见苍颜。
罢提举太平宫欲还居颍川
作者：苏辙
朝代：宋

避世山林中，衣草食芋栗。
奈何处朝市，日耗太仓积。
中心久自笑，公议肯相释。
终然幸宽政，尚许存寄秩。
经年汝南居，久与茅茨隔。
祠官一扫空，避就两皆失。
父子相携扶，里巷行可即。
屋敝且圬墙，蝗余尚遗粒。
交游忌点染，还往但亲戚。
闭门便衰病，杜口谢弹诘。
余年迫悬车，奏草屡濡笔。
籍中顾未敢，尔后傥容乞。
幽居足暇豫，肉食多忧栗。
永怀城东老，未尽长年术。
罢提举太平宫欲还居颍川
作者：苏辙
朝代：宋

避世山林中，衣草食芋栗。奈何处朝市，日耗太仓积。中心久自笑，公议肯相释。终然幸宽政，尚许存寄秩。经年汝南居，久与茅茨隔。祠官一扫空，避就两皆失。父子相携扶，里巷行可即。屋敝且圬墙，蝗余尚遗粒。交游忌点染，还往但亲戚。闭门便衰病，杜口谢弹诘。余年迫悬车，奏莫屡濡笔。籍中顾未敢，尔後傥容乞。幽居足暇豫，肉食多忧栗。永怀城东老，未尽长年术。
罢提举太平宫欲还居颍川
作者：苏辙
朝代：宋

避世山林中，衣草食芋栗。奈何处朝市，日耗太仓积。中心久自笑，公议肯相释。终然幸宽政，尚许存寄秩。经年汝南居，久与茅茨隔。祠官一扫空，避就两皆失。父子相携扶，里巷行可即。屋敝且圬墙，蝗馀尚遗粒。交游忌点染，还往但亲戚。闭门便衰病，杜口谢弹诘。馀年迫悬车，奏草屡濡笔。籍中顾未敢，尔后傥容乞。幽居足暇豫，肉食多忧慄。永怀城东老，未尽长年术。
老史
作者：苏辙
朝代：宋

口食阳翟粟，身衣阳谷丝。二物不相即，饱暖常不时。老史知我穷，一岁一奔驰。方暑劝脂车，苦寒伺来归。嗟我垂老年，未免忧寒饥。老史甚忠信，但恨性重迟。事我三十年，闵闵不相离。我门了无求，辛苦终不辞。平生金石交，至此或已携。老史未易得，试复养其儿。
老史
作者：苏辙
朝代：宋

口食阳翟粟，身衣阳谷丝。
二物不相即，饱暖常不时。
老史知我穷，一岁一奔驰。
方暑劝脂车，苦寒伺来归。
嗟我垂老年，未免忧寒饥。
老史甚忠信，但恨性重迟。
事我三十年，闵闵不相离。
我门了无求，辛苦终不辞。
平生金石交，至此或已携。
老史未易得，试復养其儿。
老柏
作者：苏辙
朝代：宋

柏根可合抱，柏身长百尺。
我年类汝老，我心同汝直。
我贫初无居，爱汝买此宅。
索居怀旧友，开轩得三益。
风中有余劲，雪后不改色。
我贫不栽花，绕屋多种竹。
全家谬闻道，举目无他物。
晨兴辄相对，知我有惭德。
老柏
作者：苏辙
朝代：宋

柏根可合抱，柏身长百尺。
我年类汝老，我心同汝直。
我贫初无居，爱汝买此宅。
索居怀旧友，开轩得三益。
风中有余劲，雪後不改色。
我贫不栽花，绕屋多种竹。
全家谬闻道，举目无他物。
晨兴辄相对，知我有惭德。
老柏
作者：苏辙
朝代：宋

柏根可合抱，柏身长百尺。我年类汝老，我心同汝直。我贫初无居，爱汝买此宅。索居怀旧友，开轩得三益。风中有馀劲，雪后不改色。我贫不栽花，绕屋多种竹。全家谬闻道，举目无他物。晨兴辄相对，知我有惭德。
联句嘲僧
作者：苏辙
朝代：宋

玉筯插银河，红裙蘸碧波。
更行三五步，浸着老僧窠。
联句嘲僧
作者：苏辙
朝代：宋

玉筹扦银河，红裙蔈碧波。更行三五步，浸著老僧窠。
联句嘲僧
作者：苏辙
朝代：宋

玉箸插银河，红裙蘸碧波。更行三五步，浸着老僧窠。
肺病
作者：苏辙
朝代：宋

肺病比不作，屈信三十年。今年胡为尔，呀然上冲咽。寒冰未易温，死灰谁使然。医言无庸怪，此理环无端。少年少戕败，今日存精坚。假年复除害，非人岂非天。
肺病
作者：苏辙
朝代：宋

肺病比不作，屈信三十年。
今年胡为尔，呀然上衝咽。
寒冰未易温，死灰谁使然。
医言无庸怪，此理环无端。
少年少戕败，今日存精坚。
假年復除害，非人岂非天。
胡长史祠堂
作者：苏辙
朝代：宋

白首青衫仍隐居，晚抛环堵就安舆。
生刍忽改烝尝地，函丈空悲讲解余。
弟子玙璠相照耀，儿孙松桂共扶疏。
我来恨不瞻遗老，空怪乡邻尽读书。
胡长史祠堂
作者：苏辙
朝代：宋

白首青衫仍隐居，晚抛环堵就安舆。生刍忽改烝尝地，函丈空悲讲解馀。弟子玙璠相照耀，儿孙松桂共扶疏。我来恨不瞻遗老，空怪乡邻尽读书。
胡长史祠堂
作者：苏辙
朝代：宋

白首青衫仍隠居，晚抛环堵就安舆。
生刍忽改烝尝地，函丈空悲讲解余。
弟子玙璠相照耀，儿孙松桂共扶疏。
我来恨不瞻遗老，空怪乡邻尽读书。
腊中三雪
作者：苏辙
朝代：宋

一腊不虚度，三雪自相因。
暗添池上凌，稍压麦中尘。
余润想犹在，苦寒将及春。
慇勤欲尽酒，扶养病衰人。
腊中三雪
作者：苏辙
朝代：宋

一腊不虚度，三雪自相因。
暗添池上凌，稍压麦中尘。
余润想犹在，苦寒将及春。
殷勤欲尽酒，扶养病衰人。
腊中三雪
作者：苏辙
朝代：宋

一腊不虚度，三雪自相因。暗添池上凌，稍压麦中尘。馀润想犹在，苦寒将及春。慇勤欲尽酒，扶养病衰人。
腊月九日雪三绝句
作者：苏辙
朝代：宋

天公留雪待嘉平，飞霰来时晓未明。病士拥衾催暖酒，闭门不听扫瑶琼。去年家酿不须沽，秫米今年绝市无。雪没前山薇蕨尽，谁怜无语独携锄。腊中得雪春宜麦，瓮里无糟寒恼人。未暇樽罍伴佳客，先将饼饵许比邻。
腊月九日雪三绝句·其一
作者：苏辙
朝代：宋
体裁：七言绝句

天公留雪待嘉平，飞霰来时晓未明。病士拥衾催暖酒，闭门不听扫瑶琼。
腊月九日雪三绝句·其三
作者：苏辙
朝代：宋

腊中得雪春宜麦，瓮裏无糟寒恼人。
未暇樽罍伴佳客，先将餠饵许比邻。
腊月九日雪三绝句·其三
作者：苏辙
朝代：宋
体裁：七言绝句

腊中得雪春宜麦，瓮里无糟寒恼人。未暇樽罍伴佳客，先将饼饵许比邻。
腊月九日雪三绝句·其二
作者：苏辙
朝代：宋
体裁：七言绝句

去年家酿不须沽，秫米今年绝市无。雪没前山薇蕨尽，谁怜无语独携锄。
腊雪五首
作者：苏辙
朝代：宋

长恐冬无雪，今朝忽暗空。细声闻簌簌，远势望蒙蒙。湿润犹兼雨，倾斜半杂风。丰登解多事，欢喜助三农。骄阳不能久，密雪自相催。急霰初鸣瓦，飞花旋集台。着人消瘴疫，覆麦长根荄。欲试樽中物，门前问客来。久有归耕意，西山百亩田。雪来殊不恶，酒熟自相便。一被簪裳裹，长遭罗网牵。飞霙迫残腊，愁思渡今年。忧愁不可缓，风雪故相撩。试问五斗米，能胜一束樵。耕耘终亦饱，哺啜定谁邀。寒暑不须避，倾危且自遥。雪霜何与我，忧思自伤神。忠信亦何罪，才名空误身。归来聊且止，老去莫逢嗔。樽酒它年事，相看醉此晨。
腊雪五首
作者：苏辙
朝代：宋

长恐冬无雪，今朝忽暗空。细声闻蔌蔌，远势望濛濛。湿润犹兼雨，倾斜半杂风。丰登解多事，欢喜助三农。骄阳不能久，密雪自相催。急霰初鸣瓦，飞花旋集台。着人消瘴疫，覆麦长根荄。欲试樽中物，门前问客来。久有归耕意，西山百亩田。雪来殊不恶，酒熟自相便。一被簪裳裹，长遭罗网牵。飞霙迫残腊，愁思渡今年。忧愁不可缓，风雪故相撩。试问五斗米，能胜一束樵。耕耘终亦饱，哺啜定谁邀。寒暑不须避，倾危且自遥。雪霜何与我，忧思自伤神。忠信亦何罪，才名空误身。归来聊且止，老去莫逢嗔。樽酒它年事，相看醉此晨。
腊雪五首·其一
作者：苏辙
朝代：宋

长恐冬无雪，今朝忽暗空。
细声闻䔩䔩，远势望蒙蒙。
湿润犹兼雨，倾斜半杂风。
丰登解多事，欢喜助三农。
腊雪五首·其一
作者：苏辙
朝代：宋

长恐冬无雪，今朝忽暗空。细声闻蔌蔌，远势望濛濛。湿润犹兼雨，倾斜半杂风。丰登解多事，欢喜助三农。
腊雪五首·其三
作者：苏辙
朝代：宋
体裁：五言律诗

久有归耕意，西山百亩田。雪来殊不恶，酒熟自相便。一被簪裳裹，长遭罗网牵。飞霙迫残腊，愁思渡今年。
腊雪五首·其二
作者：苏辙
朝代：宋
体裁：五言律诗

骄阳不能久，密雪自相催。急霰初鸣瓦，飞花旋集台。着人消瘴疫，覆麦长根荄。欲试樽中物，门前问客来。
腊雪五首·其五
作者：苏辙
朝代：宋
体裁：五言律诗

雪霜何与我，忧思自伤神。忠信亦何罪，才名空误身。归来聊且止，老去莫逢嗔。樽酒它年事，相看醉此晨。
腊雪五首·其四
作者：苏辙
朝代：宋
体裁：五言律诗

忧愁不可缓，风雪故相撩。试问五斗米，能胜一束樵。耕耘终亦饱，哺啜定谁邀。寒暑不须避，倾危且自遥。
腊雪次迟韵
作者：苏辙
朝代：宋

冬储久未办，佳雪为人留。
谷豆入高廪，薪蒸转十輈。
纷纷了岁事，闵闵念农畴。
家有二顷田，一顷种米麰。
风声夜中变，飞霰晓未休。
粗毕今岁寒，复免来年忧。
天公知人心，未祷得所求。
倾瓢有遗酌，起和田中讴。
腊雪次迟韵
作者：苏辙
朝代：宋

冬储久未办，佳雪为人留。谷豆入高廪，薪蒸转十辀。纷纷了岁事，闵闵念农畴。家有二顷田，一顷种米麰。风声夜中变，飞霰晓未休。粗毕今岁寒，复免来年忧。天公知人心，未祷得所求。倾瓢有遗酌，起和田中讴。
腊雪次迟韵
作者：苏辙
朝代：宋

冬储久未办，佳雪为人留。
谷豆入高廪，薪蒸转十辀。
纷纷了岁事，闵闵念农畴。
家有二顷田，一顷种米麰。
风声夜中变，飞霰晓未休。
粗毕今岁寒，復免来年忧。
天公知人心，未祷得所求。
倾瓢有遗酌，起和田中讴。
自柘城还府马上
作者：苏辙
朝代：宋
体裁：五言排律

春色无人见，兹行偶众先。柳黄新过雨，麦绿稍铺田。河润兼冰散，禽声向日圆。城池高受雾，濉涣暖生烟。送客情初恶，还家意稍便。旋闻夫事起，已过佛灯然。簿领何时毕，尘埃空自怜。南湖渐可到，早治木兰船。
自陈适齐戏题
作者：苏辙
朝代：宋

庠斋三岁最无功，羞愧宣王禄万钟。犹欲谈经谁复信，相招执籥更须从。陈风清净眠真足，齐俗强梁懒不容。久尔安闲长自怪，此行磨折信天工。
自陈适齐戏题
作者：苏辙
朝代：宋

庠斋三岁最无功，羞愧宣王禄万钟。犹欲谈经谁复信，相招执龠便须従。陈风清净眠真足，齐俗强梁懒不容。久尔安闲长自怪，此行磨折信天工。
自陈适齐戏题
作者：苏辙
朝代：宋

庠斋三岁最无功，羞愧宣王禄万钟。
犹欲谈经谁復信，相招执籥更须从。
陈风清凈眠真足，齐俗强梁懒不容。
久尔安闲长自怪，此行磨折信天工。
自黄州还江州
作者：苏辙
朝代：宋

身浮一叶返湓城，凌犯风涛日夜行。把酒独斟从睡重，还家渐近觉身轻。岸回樊口依稀见，日出庐山紫翠横。家在庾公楼下泊，舟人遥指岸如赪。
自黄州还江州
作者：苏辙
朝代：宋

身浮一叶返湓城，凌犯风涛日夜行。
把酒独斟从睡重，还家渐近觉身轻。
岸回樊口依稀见，日出庐山紫翠横。
家在庾公楼下泊，舟人遥指岸如頳。
自黄州还江州
作者：苏辙
朝代：宋

身浮一叶返湓城，凌犯风涛日夜行。把酒独斟従睡重，还家渐近觉身轻。岸回樊口依稀见，日出庐山紫翠横。家在庾公楼下泊，舟人遥指岸如赪。〈江州城下土赤如赭。〉
至池州赠陈鼎秀才
作者：苏辙
朝代：宋
体裁：七言律诗

淮阳学舍旧相依，常诵曹溪第一机。却到江西心有悟，回看过去事皆非。孤舟远适身如寄，二顷躬耕道自肥。欲看齐山君去否，闲中徒侣近来稀。
舜泉复发
作者：苏辙
朝代：宋

奕奕清波旧绕城，旱来泉眼亦尘生。连宵暑雨源初接，发地春雷夜有声。复理沟渠通屈曲，重开池沼放澄清。通衢细洒浮埃净，车马归来似晚晴。
舜泉復发
作者：苏辙
朝代：宋

奕奕清波旧绕城，旱来泉眼亦尘生。
连宵暑雨源初接，发地春雷夜有声。
復理沟渠通屈曲，重开池沼放澄清。
通衢细洒浮埃凈，车马归来似晚晴。
舜泉诗
作者：苏辙
朝代：宋
体裁：四言诗

历山岩岩，虞舜宅焉。虞舜徂矣，其神在天。其德在人，其物在泉。神不可亲，德用不知。有冽斯泉，下民是祗。泉流无疆，有永我思。源发于山，施于北河。播于中逵，汇为澄波。有鳖与鱼，有菱与荷。蕴毒是泄，污浊以流。埃�消亡，风火灭收。丛木敷荣，劳者所休。谁为旱灾，靡物不伤。天地耗竭，泉亦沦亡。民咸不宁，曰不享耶。时雨既澍，百谷既登。有流泫然，弥坎而升。沟洫满盈，虾黾沸腾。匪泉实来，帝实顾余。执其羔豚，蘋藻是菹。帝今在堂，泉复如初。
舜泉诗
作者：苏辙
朝代：宋

历山岩岩，虞舜宅焉。
虞舜徂矣，其神在天。
其德在人，其物在泉。
神不可亲，德用不知。
有冽斯泉，下民是祗。
泉流无疆，有永我思。
源发于山，施于北河。
播于中逵，汇为澄波。
有鳖与鱼，有菱与荷。
藴毒是洩，污浊以流。
埃𡏖消亡，风火灭收。
丛木敷荣，劳者所休。
谁为旱灾，靡物不伤。
天地耗竭，泉亦沦亡。
民咸不宁，曰不享耶。
时雨既澍，百谷既登。
有流泫然，弥坎而升。
沟洫满盈，鰕黾沸腾。
匪泉实来，帝实顾余。
执其羔豚，苹藻是菹。
帝今在堂，泉復如初。
舟中听琴
作者：苏辙
朝代：宋

江流浩浩羣动息，琴声琅琅中夜鸣。
水深天阔音响远，仰视牛斗皆从横。
昔有至人爱奇曲，学之三岁终无成。
一朝随师过沧海，留置绝岛不復迎。
终年见怪心自感，海水震掉鱼龙惊。
翻回荡潏有遗韵，琴意忽忽从此生。
师来迎笑问所得，抚手无言心已明。
世人嚣嚣好丝竹，撞钟击鼓浪谓荣。
安知江琴韵超绝，摆耳大笑不肯听。
舟中听琴
作者：苏辙
朝代：宋

江流浩浩群动息，琴声琅琅中夜鸣。水深天阔音响远，仰视牛斗皆从横。昔有至人爱奇曲，学之三岁终无成。一朝随师过沧海，留置绝岛不复迎。终年见怪心自感，海水震掉鱼龙惊。翻回荡潏有遗韵，琴意忽忽从此生。师来迎笑问所得，抚手无言心已明。世人嚣嚣好丝竹，撞钟击鼓浪谓荣。安知江琴韵超绝，摆耳大笑不肯听。
舟中听琴
作者：苏辙
朝代：宋

江流浩浩群动息，琴声琅琅中夜鸣。水深天阔音响远，仰视牛斗皆従横。昔有至人爱奇曲，学之三岁终无成。一朝随师过沧海，留置绝岛不复迎。终年见怪心自感，海水震掉鱼龙惊。翻回荡潏有遗韵，琴意忽忽従此生。师来迎笑问所得，抚手无言心已明。世人嚣嚣好丝竹，撞钟击鼓浪谓荣。安知江琴韵超绝，摆耳大笑不肯听。
舟中风雪五绝
作者：苏辙
朝代：宋

北风吹雪密还稀，雪势渐多风力微。孤棹独依银世界，山川路绝欲安归。晓风吹浪作银山，夜雪争妍布玉田。风力渐衰波更恶，通宵撼我正安眠。拥缆埋蓬不见船，船窗一点莫灯然。幽人永夜歌黄竹，赖有丹砂暖寸田。浊醪粗饭不成欢，白浪飞花雪作团。窗外时来一双鸭，沉浮笑我不禁寒。江面澄清雪未融，扁舟荡漾水无踪。篙师不用匆匆去，遍看庐山群玉峰。
舟中风雪五绝·其一
作者：苏辙
朝代：宋
体裁：七言绝句

北风吹雪密还稀，雪势渐多风力微。孤棹独依银世界，山川路绝欲安归。
舟中风雪五绝·其三
作者：苏辙
朝代：宋

拥缆埋蓬不见船，船窗一点莫灯然。幽人永夜歌黄竹，赖有丹砂暖寸田。
舟中风雪五绝·其三
作者：苏辙
朝代：宋

拥缆埋蓬不见船，船窗一点莫灯然。
幽人永夜歌黄竹，頼有丹砂暖寸田。
舟中风雪五绝·其二
作者：苏辙
朝代：宋
体裁：七言绝句

晓风吹浪作银山，夜雪争妍布玉田。风力渐衰波更恶，通宵撼我正安眠。
舟中风雪五绝·其五
作者：苏辙
朝代：宋

江面澄清雪未融，扁舟荡漾水无踪。
篙师不用匆匆去，遍看庐山羣玉峰。
舟中风雪五绝·其五
作者：苏辙
朝代：宋

江面澄清雪未融，扁舟荡漾水无踪。篙师不用匆匆去，遍看庐山群玉峰。
舟中风雪五绝·其四
作者：苏辙
朝代：宋
体裁：七言绝句

浊醪粗饭不成欢，白浪飞花雪作团。窗外时来一双鸭，沉浮笑我不禁寒。
舟次大云仓回寄孔武仲
作者：苏辙
朝代：宋

一风失前期，十日不相见。君帆一何驶，去若乘风箭。我舟一何迟，出没蔽葭薍。瓮中有白糟，床上有黄卷。妻孥不足共，思子但长叹。池阳重相遇，抚手成一粲。先行复草草，回首空眷眷。人生类如此，迟速亦何算。一见诚偶然，四海良独远。相期庐山阴，把臂上云巘。
舟次大云仓回寄孔武仲
作者：苏辙
朝代：宋

一风失前期，十日不相见。
君帆一何驶，去若乘风箭。
我舟一何迟，出没蔽葭薍。
瓮中有白糟，床上有黄卷。
妻孥不足共，思子但长嘆。
池阳重相遇，抚手成一粲。
先行復草草，回首空眷眷。
人生类如此，迟速亦何算。
一见诚偶然，四海良独远。
相期庐山阴，把臂上云巘。
舟次磁湖以风浪留二日不得进子瞻以诗见寄作
作者：苏辙
朝代：宋

惭愧江淮南北风，扁舟千里得相従。黄州不到六十里，白浪俄生百万重。自笑一生浑类此，可怜万事不由侬。夜深魂梦先飞去，风雨对床闻晓钟。西归犹未有菟裘，拟就南迁买一丘。舟楫自能通蜀道，林泉真欲老黄州。鱼多钓户应容贳，酒熟邻翁便可留。従此莫言身外事，功名毕竟不如休。
舟次磁湖以风浪留二日不得进子瞻以诗见寄作二篇答之前篇自赋后篇次韵
作者：苏辙
朝代：宋

惭愧江淮南北风，扁舟千里得相从。黄州不到六十里，白浪俄生百万重。自笑一生浑类此，可怜万事不由侬。夜深魂梦先飞去，风雨对床闻晓钟。西归犹未有菟裘，拟就南迁买一丘。舟楫自能通蜀道，林泉真欲老黄州。鱼多钓户应容贳，酒熟邻翁便可留。从此莫言身外事，功名毕竟不如休。
舟次磁湖以风浪留二日不得进子瞻以诗见寄作二篇答之前篇自赋后篇次韵·其一
作者：苏辙
朝代：宋
体裁：七言律诗

惭愧江淮南北风，扁舟千里得相从。黄州不到六十里，白浪俄生百万重。自笑一生浑类此，可怜万事不由侬。夜深魂梦先飞去，风雨对床闻晓钟。
舟次磁湖以风浪留二日不得进子瞻以诗见寄作二篇答之前篇自赋后篇次韵·其二
作者：苏辙
朝代：宋
体裁：七言律诗

西归犹未有菟裘，拟就南迁买一丘。舟楫自能通蜀道，林泉真欲老黄州。鱼多钓户应容贳，酒熟邻翁便可留。从此莫言身外事，功名毕竟不如休。
舟过严陵滩将谒祠登台舟人夜解及明已远至桐
作者：苏辙
朝代：宋

扁舟匆草出山来，惭愧严公旧钓台。
舟子未应知此恨，梦中飞楫定谁催。
严公钓濑不容看，犹喜桐君有故山。
多病未须寻药录，従今学取衲僧闲。
舟过严陵滩将谒祠登台舟人夜解及明已远至桐庐望桐君山寺缥缈可爱遂以小舟游之二绝
作者：苏辙
朝代：宋

扁舟匆草出山来，惭愧严公旧钓台。舟子未应知此恨，梦中飞楫定谁催。严公钓濑不容看，犹喜桐君有故山。多病未须寻药录，从今学取衲僧閒。
舟过严陵滩将谒祠登台舟人夜解及明已远至桐庐望桐君山寺缥缈可爱遂以小舟游之二绝·其一
作者：苏辙
朝代：宋

扁舟匆草出山来，惭愧严公旧钓台。舟子未应知此恨，梦中飞楫定谁催。
舟过严陵滩将谒祠登台舟人夜解及明已远至桐庐望桐君山寺缥缈可爱遂以小舟游之二绝·其一
作者：苏辙
朝代：宋

扁舟怱草出山来，惭愧严公旧钓台。
舟子未应知此恨，梦中飞楫定谁催。
舟过严陵滩将谒祠登台舟人夜解及明已远至桐庐望桐君山寺缥缈可爱遂以小舟游之二绝·其二
作者：苏辙
朝代：宋
体裁：七言绝句

严公钓濑不容看，犹喜桐君有故山。多病未须寻药录，从今学取衲僧閒。
舟过严陵滩将谒祠登台舟人夜解及明已远至桐庐望桐君山寺缥缈可爱遂以小舟游之二绝张惕山人即昔所谓惠思师也余旧识之于京师忽来相访茫然不复省徐自言其故戏作二小诗赠之·其一
作者：苏辙
朝代：宋
体裁：七言绝句

昔日高僧今白衣，人生变化定难知。故人相见不相识，空怪解吟无本诗。
苦雨
作者：苏辙
朝代：宋

蚕妇丝出盎，田夫麦入仓。斯人薄福德，二事未易当。忽作连日雨，坐使秋田荒。出门陷涂潦，入室崩垣墙。覆压先老稚，漂沦及牛羊。余粮讵能久，岁晚忧糟糠。天灾非妄行，人事密有偿。嗟哉竟未悟，自谓予不戕。造祸未有害，无辜辄先伤。箪瓢吾何忧，作诗热中肠。
苦雨
作者：苏辙
朝代：宋

蚕妇丝出盎，田夫麦入仓。斯人薄福德，二事未易当。忽作连日雨，坐使秋田荒。出门陷涂潦，入室崩垣墙。覆压先老稚，漂沦及牛羊。馀粮讵能久，岁晚忧糟糠。天灾非妄行，人事密有偿。嗟哉竟未悟，自谓予不戕。造祸未有害，无辜辄先伤。箪瓢吾何忧，作诗热中肠。
范丞相尧夫挽词二首
作者：苏辙
朝代：宋

持身守忠恕，临事耻浮沉。直道更三黜，平生惟一心。家风来自远，国论老弥深。令德真如玉，泥沙枉见侵。南迁头已白，北返病初加。君意知无罪，天心许到家。同朝曾忝旧，握手一长嗟。时事纷无已，还应付棣华。
范丞相尧夫挽词二首·其一
作者：苏辙
朝代：宋
体裁：五言律诗

持身守忠恕，临事耻浮沉。直道更三黜，平生惟一心。家风来自远，国论老弥深。令德真如玉，泥沙枉见侵。
范丞相尧夫挽词二首·其二
作者：苏辙
朝代：宋
体裁：五言律诗

南迁头已白，北返病初加。君意知无罪，天心许到家。同朝曾忝旧，握手一长嗟。时事纷无已，还应付棣华。
范百嘉百岁昆仲挽词二首
作者：苏辙
朝代：宋

少年何敏锐，才气伏诸生。展卷五行下，挥毫万字倾。百年殊未艾，一病竟无成。谁谓从夫子，同开郁郁城。季子尤高爽，颜家早哭回。白头生便尔，黄壤遽相催。旧草谁收拾，新松剩插栽。悲伤有伯氏，诸子尚婴孩。
范百嘉百岁昆仲挽词二首
作者：苏辙
朝代：宋

少年何敏锐，才气伏诸生。展卷五行下，挥毫万字倾。百年殊未艾，一病竟无成。谁谓従夫子，同开郁郁城。季子尤高爽，颜家早哭回。白头生便尔，黄坏遽相催。旧草谁收拾，新松剩插栽。悲伤有伯氏，诸子尚婴孩。
范百嘉百岁昆仲挽词二首·其一
作者：苏辙
朝代：宋

少年何敏锐，才气伏诸生。展卷五行下，挥毫万字倾。百年殊未艾，一病竟无成。谁谓从夫子，同开郁郁城。
范百嘉百岁昆仲挽词二首·其一
作者：苏辙
朝代：宋

少年何敏锐，才气伏诸生。
展卷五行下，挥毫万字倾。
百年殊未艾，一病竟无成。
谁谓从夫子，同开鬰鬰城。
范百嘉百岁昆仲挽词二首·其二
作者：苏辙
朝代：宋
体裁：五言律诗

季子尤高爽，颜家早哭回。白头生便尔，黄壤遽相催。旧草谁收拾，新松剩插栽。悲伤有伯氏，诸子尚婴孩。
范蜀公挽词三首
作者：苏辙
朝代：宋

能言人尽尔，有立世终稀。忧国常先众，谋身亦勇归。见奇初或笑，要极未应非。仅似西山老，终身止食薇。赋传长啸久，书奏镈钟新。共叹文章手，终为礼乐人。遗风满台阁，好语落簪绅。欲取褒雄比，终非骨鲠臣。剑外东来日，城西却住年。高斋留寓宿，旅食正萧然。语惬闻投石，诗新看涌泉。清樽寄苦泪，一洒叶坟前。
范蜀公挽词三首·其一
作者：苏辙
朝代：宋
体裁：五言律诗

能言人尽尔，有立世终稀。忧国常先众，谋身亦勇归。见奇初或笑，要极未应非。仅似西山老，终身止食薇。
范蜀公挽词三首·其三
作者：苏辙
朝代：宋
体裁：五言律诗

剑外东来日，城西却住年。高斋留寓宿，旅食正萧然。语惬闻投石，诗新看涌泉。清樽寄苦泪，一洒叶坟前。
范蜀公挽词三首·其二
作者：苏辙
朝代：宋

赋传长啸久，书奏镈钟新。共叹文章手，终为礼乐人。遗风满台阁，好语落簪绅。欲取褒雄比，终非骨鲠臣。
范蜀公挽词三首·其二
作者：苏辙
朝代：宋

赋传长啸久，书奏镈钟新。
共嘆文章手，终为礼乐人。
遗风满台阁，好语落簪绅。
欲取褒雄比，终非骨鲠臣。
茶花二首
作者：苏辙
朝代：宋

黄檗春芽大麦粗，倾山倒谷采无馀。久疑残蘖阳和尽，尚有幽花霰雪初。耿耿清香崖菊淡，依依秀色岭梅如。经冬结子犹堪种，一亩荒园试为锄。细嚼花须味亦长，新芽一粟叶间藏。稍经腊雪侵肌瘦，旋得春雷发地狂。开落空山谁比数，烝烹来岁最先尝。枝枯叶硬天真在，踏遍牛羊未改香。
茶花二首
作者：苏辙
朝代：宋

黄蘖春芽大麦粗，倾山倒谷采无余。
久疑残枿阳和尽，尚有幽花霰雪初。
耿耿清香崖菊淡，依依秀色岭梅如。
经冬结子犹堪种，一亩荒园试为锄。
细嚼花须味亦长，新芽一粟叶间藏。
稍经腊雪侵肌瘦，旋得春雷发地狂。
开落空山谁比数，烝烹来岁最先尝。
枝枯叶硬天真在，踏遍牛羊未改香。
茶花二首·其一
作者：苏辙
朝代：宋

黄檗春芽大麦粗，倾山倒谷采无馀。久疑残蘖阳和尽，尚有幽花霰雪初。耿耿清香崖菊淡，依依秀色岭梅如。经冬结子犹堪种，一亩荒园试为锄。
茶花二首·其一
作者：苏辙
朝代：宋

黄蘗春芽大麦粗，倾山倒谷采无余。
久疑残枿阳和尽，尚有幽花霰雪初。
耿耿清香崖菊淡，依依秀色岭梅如。
经冬结子犹堪种，一亩荒园试为鉏。
茶花二首·其二
作者：苏辙
朝代：宋

细嚼花须味亦长，新芽一粟叶间藏。稍经腊雪侵肌瘦，旋得春雷发地狂。开落空山谁比数，烝烹来岁最先尝。枝枯叶硬天真在，踏遍牛羊未改香。
茶花二首·其二
作者：苏辙
朝代：宋

细嚼花鬚味亦长，新芽一粟叶间藏。
稍经腊雪侵肌瘦，旋得春雷发地狂。
开落空山谁比数，烝烹来岁最先尝。
枝枯叶硬天真在，踏遍牛羊未改香。
荆门惠泉
作者：苏辙
朝代：宋

泉源何从来，山下长溪发。油然本无营，谁使自激冽。茫茫九地底，大水浮一叶。使水皆为泉，地已不胜泄。应是众水中，独不容至洁。涓涓自倾泻，奕奕见清澈。石泓净无尘，中有三尺雪。下为百丈溪，冷不受鱼鳖。脱衣浣中流，解我双足热。乐哉泉上翁，大旱不知渴。
荆门惠泉
作者：苏辙
朝代：宋

泉源何从来，山下长溪发。
油然本无营，谁使自激冽。
茫茫九地底，大水浮一叶。
使水皆为泉，地已不胜洩。
应是众水中，独不容至洁。
涓涓自倾泻，奕奕见清澈。
石泓浄无尘，中有三尺雪。
下为百丈溪，冷不受鱼鳖。
脱衣浣中流，解我双足热。
乐哉泉上翁，大旱不知渴。
荆门惠泉
作者：苏辙
朝代：宋

泉源何従来，山下长溪发。
油然本无营，谁使自激冽。
茫茫九地底，大水浮一叶。
使水皆为泉，地已不胜泄。
应是众水中，独不容至洁。
涓涓自倾泻，奕奕见清澈。
石泓净无尘，中有三尺雪。
下为百丈溪，冷不受鱼鳖。
脱衣浣中流，解我双足热。
乐哉泉上翁，大旱不知渴。
荥阳唐高祖太宗石刻像
作者：苏辙
朝代：宋
体裁：五言律诗

谁言肤寸像，胜力妙人天。欲疗众生病，阴扶济世贤。身微须覆护，眼净照几先。岂为成功报，犹应历劫缘。
荥阳唐高祖太宗石刻像
作者：苏辙
朝代：宋

谁言肤寸像，胜力妙人天。
欲疗众生病，阴扶济世贤。
身微须覆护，眼凈照几先。
岂为成功报，犹应历劫缘。
荥阳唐高祖太宗石刻像〈并叙〉
作者：苏辙
朝代：宋

荥阳大海院高齐石像二，高不数寸，而姿制甚妙。唐高祖为郑州刺史，太宗方幼而病甚，祷之即愈。因各为一碑，刻弥勒佛，且记其事，至今皆在。元祐二年九月，祭告永裕陵，过而观焉，作小诗以授院僧。谁言肤寸像，胜力妙人天。欲疗众生病，阴扶济世贤。身微须覆护，眼净照几先。岂为成功报，犹应历劫缘。
落叶满长安分题
作者：苏辙
朝代：宋
体裁：五言排律

有客倦长安，秋风正飒然。九衢飞乱叶，八水凝寒烟。摇落南山见，凄凉陋巷偏。名园失绿暗，清渭泛红鲜。衣信催烦杵，狼烽报极边。长江苦吟处，日暮想横鞭。
葺东斋
作者：苏辙
朝代：宋
体裁：古风

敝屋如燕巢，岁岁添泥土。泥多暂完洁，屋老终难固。况复非吾庐，聊尔避风雨。图书易新幌，几杖移故处。宵眠不择安，鼻息若炊釜。儿孙喜相告，定省便蚤莫。我生溪山间，弱冠衡茅住。生来乏华屋，所至辄成趣。苦恨无囊金，莫克偿地主。投老付天公，著身岂无所。
葺东斋
作者：苏辙
朝代：宋

敝屋如燕巢，岁岁添泥土。
泥多暂完洁，屋老终难固。
况復非吾庐，聊尔避风雨。
图书易新幌，几杖移故处。
宵眠不择安，鼻息若炊釜。
儿孙喜相告，定省便蚤莫。
我生溪山间，弱冠衡茅住。
生来乏华屋，所至辄成趣。
苦恨无囊金，莫克偿地主。
投老付天公，着身岂无所。
葺居五首
作者：苏辙
朝代：宋

南堂初一家，隔绝岁月久。开墙北风入，爽气通户牖。栋梁未摧折，斤斧聊结构。非言事轮奂，粗反昔人旧。庭方止数寻，风月所从入。百年养毒树，攒芒比刀戟。伐之念生久，不伐愁跣足。且复为人谋，庖椹利朝食。竹林失蕃养，春笋日琐细。草蔓半萦缠，樗栎互亏蔽。已令具刀镰，稍俟秋霜厉。欲成林下饮，更种园东地。杂花生竹间，竹荒花亦瘁。移花通狂鞭，春到两皆遂。墙东破茅屋，排去收遗址。时来拾瓦砾，细细留花地。东南皆民居，屋败如龉齿。一完诚未能，缀葺聊且尔。内修晨夜虞，外结比邻喜。无心本何营，生理未免此。
葺居五首·其一
作者：苏辙
朝代：宋
体裁：古风

南堂初一家，隔绝岁月久。开墙北风入，爽气通户牖。栋梁未摧折，斤斧聊结构。非言事轮奂，粗反昔人旧。
葺居五首·其三
作者：苏辙
朝代：宋
体裁：古风

竹林失蕃养，春笋日琐细。草蔓半萦缠，樗栎互亏蔽。已令具刀镰，稍俟秋霜厉。欲成林下饮，更种园东地。
葺居五首·其二
作者：苏辙
朝代：宋

庭方止数寻，风月所从入。百年养毒树，攒芒比刀戟。伐之念生久，不伐愁跣足。且复为人谋，庖椹利朝食。
葺居五首·其二
作者：苏辙
朝代：宋

庭方止数寻，风月所从入。
百年养毒树，攒芒比刀戟。
伐之念生久，不伐愁跣足。
且復为人谋，庖椹利朝食。
葺居五首·其五
作者：苏辙
朝代：宋
体裁：古风

东南皆民居，屋败如龉齿。一完诚未能，缀葺聊且尔。内修晨夜虞，外结比邻喜。无心本何营，生理未免此。
葺居五首·其四
作者：苏辙
朝代：宋
体裁：古风

杂花生竹间，竹荒花亦瘁。移花通狂鞭，春到两皆遂。墙东破茅屋，排去收遗址。时来拾瓦砾，细细留花地。
蔡州任氏阅世堂
作者：苏辙
朝代：宋

朱君长桐乡，死食桐乡社。吏民安君德，君亦爱其下。遗言于斯葬，存没勿相舍。自知得民深，千岁谁似者。任君治新息，宽惠洽鳏寡。强梁顺教诏，桴鼓不鸣野。三年去复还，园木裁拱把。居人敬闾巷，禽鸟依屋瓦。苍然百尺桧，直干任大厦。相要勿剪伐，令尹昔所舍。
蔡州任氏阅世堂
作者：苏辙
朝代：宋

朱君长桐乡，死食桐乡社。
吏民安君德，君亦爱其下。
遗言于斯葬，存没勿相舍。
自知得民深，千岁谁似者。
任君治新息，宽惠洽鳏寡。
强梁顺教诏，桴鼓不鸣野。
三年去復还，园木裁拱把。
居人敬闾巷，禽鸟依屋瓦。
苍然百尺桧，直干任大厦。
相要勿剪伐，令尹昔所舍。
蔡州任氏阅世堂
作者：苏辙
朝代：宋

朱君长桐乡，死食桐乡社。吏民安君德，君亦爱其下。遗言於斯葬，存没勿相舍。自知得民深，千岁谁似者。任君治新息，宽惠洽鳏寡。强梁顺教诏，桴鼓不鸣野。三年去复还，园木裁拱把。居人敬闾巷，禽鸟依屋瓦。苍然百尺桧，直干任大厦。相要勿剪伐，令尹昔所舍。
蔡州壶公观刘道士）
作者：苏辙
朝代：宋
体裁：七言律诗

思颍求归今几时，布衣犹在老刘师。龙章旧有世人识，蝉蜕惟应野老知。昔葬衣冠今在否，近传音问不须疑。曾闻圯上逢黄石，久矣留侯不见欺。
蔡州壼公观刘道士
作者：苏辙
朝代：宋

恩颍求归今几时，布衣犹在老刘师。龙章旧有世人识，蝉蜕惟应野老知。昔葬衣冠今在否，近传音问不须疑。曾闻圯上逢黄石，久矣留侯不见欺。
藏菜
作者：苏辙
朝代：宋
体裁：七言律诗

爨清葵芥充朝膳，岁晚风霜断菜根。百日园枯未易过，一家口众复何言。多排瓮盎先忧尽，旋设盘盂未觉烦。早晚春风到南圃，侵凌雪色有新萱。
藏菜
作者：苏辙
朝代：宋

爨清葵芥充朝膳，岁晚风霜断菜根。
百日园枯未易过，一家口众復何言。
多排瓮盎先忧尽，旋设盘盂未觉烦。
早晚春风到南圃，侵凌雪色有新萱。
蚕麦
作者：苏辙
朝代：宋

春寒风雨淫，蚕麦止半熟。
耕桑未尝亲，有获敢求足。
邻田老翁妪，囊空庾无粟。
机张久乏纬，食晏惟薄粥。
熟耕种未下，屡祷云不族。
私忧止寒饿，王事念鞭扑。
为农良未易，为吏畏简牍。
闭门差似可，忍饥有余福。
蚕麦
作者：苏辙
朝代：宋

春寒风雨淫，蚕麦止半熟。耕桑未尝亲，有获敢求足。邻田老翁妪，囊空庾无粟。机张久乏纬，食晏惟薄粥。熟耕种未下，屡祷云不族。私忧止寒饿，王事念鞭扑。为农良未易，为吏畏简牍。闭门差似可，忍饥有馀福。
蚕麦
作者：苏辙
朝代：宋

春寒风雨淫，蚕麦止半熟。
耕桑未尝亲，有获敢求足。
邻田老翁妪，囊空庾无粟。
机张久乏纬，食晏惟薄粥，
熟耕种未下，屡檮云不旋。
私忧止寒饿，王事念鞭扑。
为农良未易，为吏畏简牍。
闭门差似可，忍饥有余福。
蚕麦
作者：苏辙
朝代：宋

春旱麦半熟，蚕收仅十分。
不忧无餠饵，已幸有襦裙。
造化真怜汝，耕桑不谩勤。
经过话关陕，贫病不堪闻。
蚕麦
作者：苏辙
朝代：宋
体裁：五言律诗

春旱麦半熟，蚕收仅十分。不忧无饼饵，已幸有襦裙。造化真怜汝，耕桑不谩勤。经过话关陕，贫病不堪闻。
蚕麦二首
作者：苏辙
朝代：宋

三界人家多鲜福，一时蚕麦得难兼。
锄耰已愧非吾力，汤火尤惊取不廉。
贵客争夸火浣布，贫家粗有水精盐。
薄衫冷面消长夏，扪腹当知百不堪。
蚕麦二首
作者：苏辙
朝代：宋

疏慵自分人嫌我，贫病可怜天养人。蚕眠已报冬裘具，麦熟旋供汤饼新。撷桑晓出露濡足，拾穗暮归尘满身。家家辛苦大作社，典我千钱追四邻。三界人家多鲜福，一时蚕麦得难兼。锄耰已愧非吾力，汤火尤惊取不廉。贵客争誇火浣布，贫家粗有水精盐。薄衫冷面消长夏，扪腹当知百不堪。
蚕麦二首·其一
作者：苏辙
朝代：宋

疏慵自分人嫌我，贫病可怜天养人。
蚕眠已报冬裘具，麦熟旋供汤餠新。
撷桑晓出露濡足，拾穗暮归尘满身。
家家辛苦大作社，典我千钱追四邻。
蚕麦二首·其一
作者：苏辙
朝代：宋
体裁：古风

疏慵自分人嫌我，贫病可怜天养人。蚕眠已报冬裘具，麦熟旋供汤饼新。撷桑晓出露濡足，拾穗暮归尘满身。家家辛苦大作社，典我千钱追四邻。
蚕麦二首·其二
作者：苏辙
朝代：宋

三界人家多鲜福，一时蚕麦得难兼。
锄耰已愧非吾力，汤火尤惊取不廉。
贵客争夸火浣布，贫家粗有水精盐。
薄衫冷麵消长夏，扪腹当知百不堪。
蚕麦二首·其二
作者：苏辙
朝代：宋

三界人家多鲜福，一时蚕麦得难兼。锄耰已愧非吾力，汤火尤惊取不廉。贵客争誇火浣布，贫家粗有水精盐。薄衫冷面消长夏，扪腹当知百不堪。
蜀人旧食决明花耳颍川夏秋少菜崇宁老僧教人并食其叶有乡人西归使为父老言之戏作
作者：苏辙
朝代：宋
体裁：七言绝句

秋蔬旧采决明花，三嗅馨香每叹嗟。西寺衲僧并食叶，因君说与故人家。
蜀人旧食决明花耳颍川夏秋少菜崇宁老僧教人并食其叶有乡人西归使为父老言之戏作
作者：苏辙
朝代：宋

秋蔬旧采决明花，三嗅馨香每嘆嗟。
西寺衲僧并食叶，因君说与故人家。
衢州赵阅道少师濯缨亭
作者：苏辙
朝代：宋
体裁：七言律诗

挂冠缨上已无尘，犹爱溪光碧照人。点检旧游黄石在，扫除诸念白鸥亲。一尊父老囊金尽，三径松筠生事贫。他日南公数人物，丹青添入县图新。
衢州赵阅道少师濯缨亭
作者：苏辙
朝代：宋

挂冠缨上已无尘，犹爱溪光碧照人。点检旧游黄石在，扫除诸念白鸥亲。一尊父老囊金尽，三迳松筠生事贫。他日南公数人物，丹青添入县图新。
补子瞻赠姜唐佐秀才
作者：苏辙
朝代：宋

生长茅间有异芳，风流稷下古诸姜。适从琼管鱼龙窟，秀出羊城翰墨场。沧海何曾断地脉，白袍端合破天荒。锦衣他日千人看，始信东坡眼力长。
补子瞻赠姜唐佐秀才
作者：苏辙
朝代：宋

生长茅间有异芳，风流稷下古诸姜。适从琼管鱼龙窟，秀出羊城翰墨场。沧海何曾断地脉，白袍端合破天荒。锦衣他日千人看，始信东坡眼目长。
补种牡丹二绝
作者：苏辙
朝代：宋

野草凡花著地生，洛阳千叶种难成。姚黄性似天人洁，粪壤埋根气不平。换土移根花性安，犹嫌入伏午阴烦。清泉翠幄非难办，绝色浓香别眼看。
补种牡丹二绝·其一
作者：苏辙
朝代：宋

野草凡花着地生，洛阳千叶种难成。
姚黄性似天人洁，粪壤埋根气不平。
补种牡丹二绝·其一
作者：苏辙
朝代：宋
体裁：七言绝句

野草凡花著地生，洛阳千叶种难成。姚黄性似天人洁，粪壤埋根气不平。
补种牡丹二绝·其二
作者：苏辙
朝代：宋
体裁：七言绝句

换土移根花性安，犹嫌入伏午阴烦。清泉翠幄非难办，绝色浓香别眼看。
表弟程之邵奉议知泗州
作者：苏辙
朝代：宋

马有千里足，所愿百里程。马心自为计，安用终日行。何人志四方，欲买千金轻。吾弟有俊才，见事心眼明。二年坐北部，万口传佳声。谈笑顽狡伏，何曾用敲榜。艰难得铜虎，洗眼长淮清。民事不足为，但当食鱼烹。负重贵余力，过饱多伤生。不见大路马，垂头畏繁缨。
表弟程之邵奉议知泗州
作者：苏辙
朝代：宋

马有千里足，所愿百里程。马心自为计，安用终日行。何人志四方，欲买千金轻。吾弟有俊才，见事心眼明。二年坐北部，万口传佳声。谈笑顽狡伏，何曾用敲榜。艰难得铜虎，洗眼长淮清。民事不足为，但当食鱼烹。负重贵馀力，过饱多伤生。不见大路马，垂头畏繁缨。
襄阳古乐府二首·襄阳乐
作者：苏辙
朝代：宋
体裁：乐府曲辞

谁言襄阳苦，歌者乐襄阳。太守刘公子，千年未可忘。刘公一去岁时改，惟有州南汉水长。汉水南流岘山碧，种稻耕田泥没尺。里人种麦满高原，长使越人耕大泽。泽中多水原上乾，越人为种楚人食。火耕水耨古常然，汉水鱼多去满船。长有行人知此乐，来买槎头缩项鳊。
襄阳古乐府二首·襄阳乐
作者：苏辙
朝代：宋

谁言襄阳苦，歌者乐襄阳。
太守刘公子，千年未可忘。
刘公一去岁时改，惟有州南汉水长。
汉水南流岘山碧，种稻耕田泥没尺。
里人种麦满高原，长使越人耕大泽。
泽中多水原上干，越人为种楚人食。
火耕水耨古常然，汉水鱼多去满船。
长有行人知此乐，来买槎头缩项鳊。
襄阳古乐府二首·野鹰来
作者：苏辙
朝代：宋

野鹰来，雄雉走。苍茫荒榛下，毰毸大如斗。鹰来萧萧风雨寒，壮士台中一挥肘。台高百尺临平川，山中放火秋草乾。雉肥兔饱走不去，野鹰飞下风萧然。嵯峨呼鹰台，人去台已圮。高台不可见，况复呼鹰子。长歌野鹰来，当年落谁耳。父生已不武，子立又不强。北兵果南下，扰扰如驱羊。鹰来野雉何暇走，束缚笼中安得翔。可怜野雉亦有爪，两手捽鹰犹可伤。谁言襄阳苦，歌者乐襄阳。太守刘公子，千年未可忘。刘公一去岁时改，惟有州南汉水长。汉水南流岘山碧，种稻耕田泥没尺。里人种麦满高原，长使越人耕大泽。泽中多水原上乾，越人为种楚人食。火耕水耨古常然，汉水鱼多去满船。长有行人知此乐，来买槎头缩项鳊。
襄阳古乐府二首·野鹰来
作者：苏辙
朝代：宋

野鹰来，雄雉走。
苍茫荒榛下，毰毸大如斗。
鹰来萧萧风雨寒，壮士台中一挥肘。
台高百尺临平川，山中放火秋草干。
雉肥兔饱走不去，野鹰飞下风萧然。
嵯峨呼鹰台，人去台已圮。
高台不可见，况復呼鹰子。
长歌野鹰来，当年落谁耳。
父生已不武，子立又不强。
北兵果南下，扰扰如驱羊。
鹰来野雉何暇走，束缚笼中安得翔。
可怜野雉亦有爪，两手捽鹰犹可伤。
西成
作者：苏辙
朝代：宋
体裁：五言律诗

野老端相庆，西成仅十分。寒来多酿酒，客过预留饙。近事姑求饱，远忧要浪闻。一壶真有理，终日得醺醺。
西成
作者：苏辙
朝代：宋

野老端相庆，西成仅十分。寒来多酿酒，客过预留饙。近事姑求饱，远忧要浪闻。一壼真有理，终日得醺醺。
西湖二咏 其一 观捕鱼
作者：苏辙
朝代：宋

西湖不放长竿入，群鱼空作淘河食。渔人攘臂下前汀，荡漾清波浮两腋。藕梢菱蔓不容网，箔作长围徒手得。逡巡小舟十斛重，踊跃长鱼一夫力。柳条穿颊洗黄金，鲙缕堆盘雪花积。烧薤香橙巧相与，白饭青蔬甘莫逆。食罢相携堤上步，将散重煎叶家白。人生此事最便身，金印垂腰定何益。
西湖二咏 其二 食鸡头
作者：苏辙
朝代：宋

芡叶初生绉如縠，南风吹开轮脱毂。紫苞青刺攒猬毛，水面放花波底熟。森然赤手初莫近，谁料明珠藏满腹。剖开膏液尚模糊，大盎磨声风雨速。清泉活火曾未久，满堂坐客分升掬。纷然咀噍惟恐迟，势若群雏方脱粟。东都每忆会灵沼，南国陂塘种尤足。东游尘土未应嫌，此物秋来日尝食。
西湖二咏·观捕鱼
作者：苏辙
朝代：宋

西湖不放长竿入，羣鱼空作淘河食。
渔人攘臂下前汀，荡漾清波浮两腋。
藕梢菱蔓不容网，箔作长围徒手得。
逡巡小舟十斛重，踊跃长鱼一夫力。
柳条穿颊洗黄金，鲙缕堆盘雪花积。
烧薤香橙巧相与，白饭青蔬甘莫逆。
食罢相携堤上步，将散重煎叶家白。
人生此事最便身，金印垂腰定何益。
西湖二咏·观捕鱼
作者：苏辙
朝代：宋

西湖不放长竿入，群鱼空作淘河食。渔人攘臂下前汀，荡漾清波浮两腋。藕梢菱蔓不容网，箔作长围徒手得。逡巡小舟十斛重，踊跃长鱼一夫力。柳条穿颊洗黄金，鲙缕堆盘雪花积。烧薤香橙巧相与，白饭青蔬甘莫逆。食罢相携堤上步，将散重煎叶家白。人生此事最便身，金印垂腰定何益。芡叶初生绉如縠，南风吹开轮脱毂。紫苞青刺攒猬毛，水面放花波底熟。森然赤手初莫近，谁料明珠藏满腹。剖开膏液尚模糊，大盎磨声风雨速。清泉活火曾未久，满堂坐客分升掬。纷然咀噍惟恐迟，势若群雏方脱粟。东都每忆会灵沼，南国陂塘种尤足。东游尘土未应嫌，此物秋来日尝食。
西湖二咏·食鷄头
作者：苏辙
朝代：宋

芡叶初生绉如縠，南风吹开轮脱毂。
紫苞青刺攒猬毛，水面放花波底熟。
森然赤手初莫近，谁料明珠藏满腹。
剖开膏液尚模糊，大盎磨声风雨速。
清泉活火曾未久，满堂坐客分升掬。
纷然咀噍惟恐迟，势若羣雏方脱粟。
东都每忆会灵沼，南国陂塘种尤足。
东游尘土未应嫌，此物秋来日尝食。
西湖二咏·食鸡头
作者：苏辙
朝代：宋

芡叶初生绉如谷，南风吹开轮脱毂。
紫苞青刺攒猬毛，水面放花波底熟。
森然赤手初莫近，谁料明珠藏满腹。
剖开膏液尚模糊，大盎磨声风雨速。
清泉活火曾未久，满堂坐客分升掬。
纷然咀噍惟恐迟，势若群雏方脱粟。
东都每忆会灵沼，南国陂塘种尤足。
东游尘土未应嫌，此物秋来日尝食。
西湖二咏其一观捕鱼
作者：苏辙
朝代：宋

西湖不放长竿入，群鱼空作淘河食。渔人攘臂下前汀，荡漾清波浮两腋。藕梢菱蔓不容网，箔作长围徒手得。逡巡小舟十斛重，踊跃长鱼一夫力。柳条穿颊洗黄金，鱠缕堆盘雪花积。烧薤香橙巧相与，白饭青蔬甘莫逆。食罢相携堤上步，将散重煎叶家白。人生此事最便身，金印垂腰定何益。
西湖二咏其二食鸡头
作者：苏辙
朝代：宋

芡叶初生绉如縠，南风吹开轮脱毂。紫苞青刺攒蝟毛，水面放花波底熟。森然赤手初莫近，谁料明珠藏满腹。剖开膏液尚模糊，大盎磨声风雨速。清泉活火曾未久，满堂坐客分升掬。纷然咀噍惟恐迟，势若群雏方脱粟。东都每忆会灵沼，南国陂塘种尤足。东游尘土未应嫌，此物秋来日尝食。
西湖二咏观捕鱼
作者：苏辙
朝代：宋

西湖不放长竿入，群鱼空作淘河食。渔人攘臂下前汀，荡漾清波浮两腋。藕梢菱蔓不容网，箔作长围徒手得。逡巡小舟十斛重，踊跃长鱼一夫力。柳条穿颊洗黄金，？会缕堆盘雪花积。烧薤香橙巧相与，白饭青蔬甘莫逆。食罢相携堤上步，将散重煎叶家白。人生此事最便身，金印垂腰定何益。
西轩画枯木怪石
作者：苏辙
朝代：宋
体裁：古风

西轩素屏开白云，婆娑老桂依霜轮。顾兔出走蟾蜍奔，河汉卷海机石蹲。牵牛自载倚桂根，清风飒然吹四邻。东坡妙思传子孙，作诗仿佛追前人。笔墨堕地称奇珍，闭藏不听落泥尘。老人读书眼病昏，一看落笔生精神。
西轩种山丹
作者：苏辙
朝代：宋

淮阳千叶花，到此三百里。城中众名园，栽接比桃李。吾庐适新成，西有数畦地。乘秋种山丹，得雨生可喜。山丹非佳花，老圃有深意。宿根已得土，绝品皆可寄。明年春阳升，盈尺烂如绮。居然盗天功，信矣斯人智。根苗相因依，非真亦非伪。客来但一笑，勿问所从致。
西轩种山丹
作者：苏辙
朝代：宋

淮阳千叶花，到此三百里。
城中众名园，栽接比桃李。
吾庐适新成，西有数畦地。
乘秋种山丹，得雨生可喜。
山丹非佳花，老圃有深意。
宿根已得土，绝品皆可寄。
明年春阳升，盈尺烂如绮。
居然盗天功，信矣斯人智。
根苗相因依，非真亦非僞。
客来但一笑，勿问所从致。
见儿侄唱酬次韵五首
作者：苏辙
朝代：宋

芝兰生吾庐，一雨一增茜。本亦何预人，怀抱终眷眷。老傅时已迫，尘垢日须浣。永惭旧文书，展读不终卷。读书虽不恶，不读亦自好。根牙就区别，花实随时老。耘锄不可无，雨露勿忧少。我钓不在鱼，一竿寄洲岛。宇宙非不宽，闭门自为阻。心知外尘恶，且忍闲居苦。跏趺默非睡，龛灯翳复吐。道士为我言，婴儿出歌舞。身病要须闲，闲极自成趣。空虚虽近道，懒拙初非悟。偶将今生脚，还着古人屦。大小适相同，本来无别处。西湖虽不到，甘井窃馀凉。三伏罢饮酒，桂浆携一觞。冠者五六人，起舞互低昂。人生有离合，此欢未易忘。
见儿侄唱酬次韵五首·其一
作者：苏辙
朝代：宋

芝兰生吾庐，一雨一增茜。本亦何预人，怀抱终眷眷。老傅时已迫，尘垢日须浣。永惭旧文书，展读不终卷。
见儿侄唱酬次韵五首·其一
作者：苏辙
朝代：宋

芝兰生吾庐，一雨一增蒨。本亦何预人，怀抱终眷眷。老傅时已迫，尘垢日须浣。永惭旧文书，展读不终卷。
见儿侄唱酬次韵五首·其三
作者：苏辙
朝代：宋

宇宙非不宽，闭门自为阻。心知外尘恶，且忍闲居苦。跏趺默非睡，龛灯翳复吐。道士为我言，婴儿出歌舞。
见儿侄唱酬次韵五首·其三
作者：苏辙
朝代：宋

宇宙非不宽，闭门自为阻。
心知外尘恶，且忍闲居苦。
跏趺默非睡，龛灯翳復吐。
道士为我言，婴儿出歌舞。
见儿侄唱酬次韵五首·其二
作者：苏辙
朝代：宋
体裁：古风

读书虽不恶，不读亦自好。根牙就区别，花实随时老。耘锄不可无，雨露勿忧少。我钓不在鱼，一竿寄洲岛。
见儿侄唱酬次韵五首·其五
作者：苏辙
朝代：宋

西湖虽不到，甘井窃余凉。
三伏罢饮酒，桂浆携一觞。
冠者五六人，起舞互低昂。
人生有离合，此欢未易忘。
见儿侄唱酬次韵五首·其五
作者：苏辙
朝代：宋

西湖虽不到，甘井窃馀凉。三伏罢饮酒，桂浆携一觞。冠者五六人，起舞互低昂。人生有离合，此欢未易忘。
见儿侄唱酬次韵五首·其四
作者：苏辙
朝代：宋
体裁：古风

身病要须闲，闲极自成趣。空虚虽近道，懒拙初非悟。偶将今生脚，还着古人屦。大小适相同，本来无别处。
观大阅
作者：苏辙
朝代：宋
体裁：七言律诗

承平郡国减兵屯，唯有留都一万人。票姚将军思出塞，从横幕府讳和亲。旌旗不动风将转，部曲无声马亦驯。八阵且留遗法在，未须亲试革车尘。
观大阅
作者：苏辙
朝代：宋

承平郡国减兵屯，唯有留都一万人。票姚将军思出塞，従横幕府讳和亲。旌旗不动风将转，部曲无声马亦驯。八阵且留遗法在，未须亲试革车尘。
记岁首乡俗寄子瞻二首 其一 踏青
作者：苏辙
朝代：宋

江上冰消岸草青，三三五五踏青行。浮桥没水不胜重，野店压糟无复清。松下寒花初破萼，谷中幽鸟渐嘤鸣。洞门泉脉龙睛动，观里丹池鸭舌生。山下瓶罂沾稚孺，峰头鼓乐聚簪缨。缟裙红袂临江影，青盖骅骝踏石声。晓去争先心荡漾，莫归誇后醉从横。最怜人散西轩静，暧暧斜阳著树明。
记岁首乡俗寄子瞻二首 其二 蚕市
作者：苏辙
朝代：宋

枯桑舒牙叶渐青，新蚕可浴日晴明。前年器用随手败，今冬衣着及春营。倾囷计口卖馀粟，买箔还家待种生。不惟箱篚供妇女，亦有锄镈资男耕。空巷无人斗容冶，六亲相见争邀迎。酒肴劝属坊市满，鼓笛繁乱倡优狞。蚕丛在时已如此，古人虽没谁敢更。异方不见古风俗，但向陌上闻吹笙。
记岁首乡俗寄子瞻二首·蚕市
作者：苏辙
朝代：宋

枯桑舒牙叶渐青，新蚕可浴日晴明。前年器用随手败，今冬衣着及春营。倾囷计口卖余粟，买箔还家待种生。不惟箱篚供妇女，亦有鉏镈资男耕。空巷无人斗容冶，六亲相见争邀迎。酒肴劝属坊市满，鼓笛繁乱倡优狞。蚕丛在时已如此，古人虽没谁敢更。异方不见古风俗，但向陌上闻吹笙。
记岁首乡俗寄子瞻二首·踏青
作者：苏辙
朝代：宋

江上冰消岸草青，三三五五踏青行。浮桥没水不胜重，野店压糟无复清。松下寒花初破萼，谷中幽鸟渐嘤鸣。洞门泉脉龙睛动，观里丹池鸭舌生。山下瓶罂沾稚孺，峰头鼓乐聚簪缨。缟裙红袂临江影，青盖骅骝踏石声。晓去争先心荡漾，莫归誇后醉从横。最怜人散西轩静，暧暧斜阳著树明。枯桑舒牙叶渐青，新蚕可浴日晴明。前年器用随手败，今冬衣着及春营。倾囷计口卖馀粟，买箔还家待种生。不惟箱篚供妇女，亦有锄镈资男耕。空巷无人斗容冶，六亲相见争邀迎。酒肴劝属坊市满，鼓笛繁乱倡优狞。蚕丛在时已如此，古人虽没谁敢更。异方不见古风俗，但向陌上闻吹笙。
记岁首乡俗寄子瞻二首·踏青
作者：苏辙
朝代：宋

江上冰消岸草青，三三五五踏青行。
浮桥没水不胜重，野店压糟无復清。
松下寒花初破萼，谷中幽鸟渐嘤鸣。
洞门泉脉龙睛动，观裏丹池鸭舌生。
山下瓶罂霑稚孺，峰头鼓乐聚簪缨。
缟裙红袂临江影，青盖骅骝踏石声。
晓去争先心荡漾，莫归夸后醉从横。
最怜人散西轩静，暧暧斜阳着树明。
记岁首乡俗寄子瞻二首其一踏青
作者：苏辙
朝代：宋

江上冰消岸草青，三三五五踏青行。浮桥没水不胜重，野店压糟无复清。松下寒花初破萼，谷中幽鸟渐嘤鸣。洞门泉脉龙睛动，观里丹池鸭舌生。山下瓶罂沾稚孺，峰头鼓乐聚簪缨。缟裙红袂临江影，青盖骅骝踏石声。晓去争先心荡漾，莫归夸後醉从横。最怜人散西轩静，暧暧斜阳著树明。
记岁首乡俗寄子瞻二首其二蚕市
作者：苏辙
朝代：宋

枯桑舒牙叶渐青，新蚕可浴日晴明。前年器用随手败，今冬衣着及春营。倾囷计口卖余粟，买箔还家待种生。不惟箱篚供妇女，亦有鉏鎛资男耕。空巷无人斗容冶，六亲相见争邀迎。酒肴劝属坊市满，鼓笛繁乱倡优狞。蚕丛在时已如此，古人虽没谁敢更。异方不见古风俗，但向陌上闻吹笙。
记梦
作者：苏辙
朝代：宋
体裁：七言绝句

长鱼三尺困横盆，送入清流喜欲奔。报我金匙仅盈寸，掷还聊喜不贪存。
记病
作者：苏辙
朝代：宋
体裁：古风

我病在脾胃，一病四十年。微伤辄暴下，倾注如流泉。去年医告我，此病犹可痊。试取姜豆附，三物相和丸。服之不旬浃，病去如医言。医言药有毒，病已当速捐。我意药有功，服久功则全。侵寻作风痹，两足几蹒跚。徐悟药过量，医初固云然。旧病则已除，奈此新病缠。医言无甚忧，前药姑舍旃。药毒久自消，真气从此完。鄙夫不信医，私智每自贤。咄哉已往咎，终身此韦弦。
记病
作者：苏辙
朝代：宋

我病在脾胃，一病四十年。微伤辄暴下，倾注如流泉。去年医告我，此病犹可痊。试取姜豆附，三物相和丸。服之不旬浃，病去如医言。医言药有毒，病已当速捐。我意药有功，服久功则全。侵寻作风痹，雨足几蹒跚。徐悟药过量，医初固云然。旧病则已除，奈此新病缠。医言无甚忧，前药姑舍旃。药毒久自消，真气从此完。鄙夫不信医，私智每自贤。咄哉已往咎，终身此韦弦。
许州留别顿主簿
作者：苏辙
朝代：宋

洛寺相従不出门，绕城空复记名园。程文堆案晨兴早，竹箪连床夜雨喧。归路逢僧暂容与，登山无力强扳援。遥知别后都如梦，赖有君诗一一存。
试制举人呈同舍诸公二首
作者：苏辙
朝代：宋

垣中不减台端峻，池上来从柱下严。同直旧曾连月久，暂来还喜二公兼。直言已许侵弹奏，新告行闻振滞淹。顾我粗官何所与，西曹只合论茶盐。早岁同科止六人，中年零落半埃尘。却将旧学收新进，几误今生是后身。肮脏别都遗老骥，沉埋秘府愧潜鳞。怜君尚胜刘蕡在，白首诸侯呼上宾。
试制举人呈同舍诸公二首
作者：苏辙
朝代：宋

垣中不减台端峻，池上来従柱下严。同直旧曾连月久，暂来还喜二公兼。〈仆顷与孙莘老同在谏垣，与彭器资同在西掖。〉直言已许侵弹奏，新告行闻振滞淹。顾我粗官何所与，西曹只合论茶盐。早岁同科止六人，中年零落半埃尘。却将旧学收新进，几误今生是后身。肮脏别都遗老骥，沉埋秘府愧潜鳞。〈制科前辈今独张公安道一人。后来未用，惟张去华而已。〉怜君尚胜刘蕡在，白首诸侯呼上宾。〉主
试制举人呈同舍诸公二首·其一
作者：苏辙
朝代：宋

垣中不减台端峻，池上来从柱下严。同直旧曾连月久，暂来还喜二公兼。直言已许侵弹奏，新告行闻振滞淹。顾我粗官何所与，西曹只合论茶盐。
试制举人呈同舍诸公二首·其一
作者：苏辙
朝代：宋

垣中不减台端峻，池上来从柱下严。
同直旧曾连月久，蹔来还喜二公兼。
直言已许侵弹奏，新告行闻振滞淹。
顾我粗官何所与，西曹只合论茶盐。
试制举人呈同舍诸公二首·其二
作者：苏辙
朝代：宋

早岁同科止六人，中年零落半埃尘。却将旧学收新进，几误今生是后身。肮脏别都遗老骥，沉埋秘府愧潜鳞。怜君尚胜刘蕡在，白首诸侯呼上宾。
试制举人呈同舍诸公二首·其二
作者：苏辙
朝代：宋

早岁同科止六人，中年零落半埃尘。
却将旧学收新进，几误今生是后身。
骯脏别都遗老骥，沉埋秘府愧潜鳞。
怜君尚胜刘蕡在，白首诸侯呼上宾。
试院唱酬十一首 次前韵三首 其一
作者：苏辙
朝代：宋
体裁：七言律诗

老去在家同出家，《楞伽》四卷即生涯。粗诗怪我心犹壮，细字怜君眼未花。霜落初惊衾簟冷，酒酣犹喜笑言哗。归心知有三秋恨，莫学匆匆下坂车。
试院唱酬十一首 次前韵三首 其一
作者：苏辙
朝代：宋

老去在家同出家，楞伽四卷即生涯。
粗诗怪我心犹壮，细字怜君眼未花。
霜落初惊衾簟冷，酒酣犹喜笑言哗。
归心知有三秋恨，莫学匆匆下坂车。
试院唱酬十一首 次前韵三首 其二
作者：苏辙
朝代：宋
体裁：七言律诗

门前溪水似渔家，流浪江湖归未涯。邂逅高人来说法，支离枯木旋开花。诸生试罢书如积，剧县归时讼正哗。安得骑鲸从李白，试看牛女转云车。
试院唱酬十一首·戏呈试官
作者：苏辙
朝代：宋

只隔墙东便是家，悁悁还似在天涯。客心不耐听松雨，归信犹堪饮菊花。剪烛看书良寂寞，披沙见玉忽喧哗。自惭空馆难留客，试问姮娥稍驻车。
试院唱酬十一首·戏呈试官吕防
作者：苏辙
朝代：宋

新秋风月正凉天，空馆相看学坐禅。
满榻诗书愁病眼，隔墙砧杵思高眠。
霜飞一叶凋琼玉，风绕双松奏管絃。
闻道熊罴归梦数，侵天闱棘漫森然。
试院唱酬十一首·次前韵三首
作者：苏辙
朝代：宋

老去在家同出家，《楞伽》四卷即生涯。粗诗怪我心犹壮，细字怜君眼未花。霜落初惊衾簟冷，酒酣犹喜笑言哗。归心知有三秋恨，莫学匆匆下坂车。门前溪水似渔家，流浪江湖归未涯。邂逅高人来说法，支离枯木旋开花。诸生试罢书如积，剧县归时讼正哗。安得骑鲸从李白，试看牛女转云车。浊醪能使客忘家，屈指归期已有涯。鱼化昨宵惊细雨，鹿鸣他日饮寒花。已谙江上肴蔬薄，莫笑衙前鼓笛哗。太守况兼乡曲旧，会须投辖止行车。
试院唱酬十一首·次韵吕君兴善寺静轩
作者：苏辙
朝代：宋

自恨寻山计苦迟，年过四十始知非。
小轩迎客如招隠，野鸟窥人自识机。
窗外竹深孤鹤下，阶前菊秀晚蜂飞。
老僧战胜长幽寂，瘦骨缘何未肯肥。
试院唱酬十一首·次韵吕君见赠
作者：苏辙
朝代：宋
体裁：七言律诗

偶然倾盖接清言，不觉门前昼漏传。老病低摧方伏枥，壮心坚锐正当年。莫嫌客舍一杯酒，试论灊山三祖禅。明日程文堆几案，只应衰懒得安眠。
试院唱酬十一首·观试进士呈试官
作者：苏辙
朝代：宋

松庭散朝日，棘户启秋风。鹄鹭纷来下，旌旗俨未攻。驰词看倚马，馀力送征鸿。逸足谁先到，孤标想暗空。晶荧双镜并，高下片言公。老病方耽睡，飞沉一梦中。
试院唱酬十一首其一戏呈试官吕防
作者：苏辙
朝代：宋
体裁：七言律诗

新秋风月正凉天，空馆相看学坐禅。满榻诗书愁病眼，隔墙砧杵思高眠。霜飞一叶凋琼玉，风绕双松奏管弦。闻道熊罴归梦数，侵天闱棘漫森然。
试院唱酬十一首其二次韵吕君丰城宝气亭
作者：苏辙
朝代：宋
体裁：七言律诗

紫气飞空不自谋，谁怜黾勉匣中留。西山猛兽横行甚，北海长鲸何日收。星斗不堪供醉舞，蛟龙会看反重湫。功成变化无踪迹，望断中原百尺楼。
试院唱酬十一首其五观试进士呈试官
作者：苏辙
朝代：宋

松庭散朝日，棘户启秋风。鹄鹭纷来下，旌旗俨未攻。驰词看倚马，余力送征鸿。逸足谁先到，孤标想暗空。晶荧双镜并，高下片言公。老病方耽睡，飞沉一梦中。
试院唱酬十一首其八次前韵三首之三
作者：苏辙
朝代：宋
体裁：七言律诗

浊醪能使客忘家，屈指归期已有涯。鱼化昨宵惊细雨，鹿鸣他日饮寒花。已谙江上肴蔬薄，莫笑衙前鼓笛哗。太守况兼乡曲旧，会须投辖止行车。
试院唱酬十一首戏呈试官
作者：苏辙
朝代：宋

只隔墙东便是家，悁悁还似在天涯。客心不耐听松雨，归信犹堪饮菊花。翦烛看书良寂寞，披沙见玉忽喧哗。自惭空馆难留客，试问姮娥稍驻车。
试院唱酬十一首次前韵
作者：苏辙
朝代：宋
体裁：五言排律

南国号多士，几人洙泗风。英材自入彀，坏阵不劳攻。文缛山藏豹，飞高弋慕鸿。蚩妍归品藻，得失付虚空。考行先推本，登贤旋奏公。期君缓归辔，一醉鹿鸣中。
试院唱酬十一首次前韵三首
作者：苏辙
朝代：宋

老去在家同出家，《楞伽》四卷即生涯。粗诗怪我心犹壮，细字怜君眼未花。霜落初惊衾簟冷，酒酣犹喜笑言哗。归心知有三秋恨，莫学匆匆下坂车。门前溪水似渔家，流浪江湖归未涯。邂逅高人来说法，支离枯木旋开花。诸生试罢书如积，剧县归时论正哗。安得骑鲸従李白，试看牛女转云车。渴醪能使客忘家，屈指归期已有涯。鱼化昨宵惊细雨，鹿鸣他日饮寒花。已谙江上肴蔬薄，莫笑衙前鼓笛哗。太守况兼乡曲旧，会须投辖止行车。
试院唱酬十一首次韵吕君丰城宝气亭
作者：苏辙
朝代：宋

紫气飞空不自谋，谁怜龟勉匣中留。西山猛兽横行甚，北海长鲸何日收。星斗不堪供醉舞，蛟龙会看反重湫。功成变化无踪迹，望断中原百尺楼。
试院唱酬十一首次韵吕君兴善寺静轩
作者：苏辙
朝代：宋
体裁：七言律诗

自恨寻山计苦迟，年过四十始知非。小轩迎客如招隐，野鸟窥人自识机。窗外竹深孤鹤下，阶前菊秀晚蜂飞。老僧战胜长幽寂，瘦骨缘何未肯肥。
试院唱酬十一首次韵吕君见赠
作者：苏辙
朝代：宋

偶然倾盖接清言，不觉门前昼漏传。老病低摧方伏枥，壮心坚锐正当年。莫嫌客舍一杯酒，试论灊山三祖禅。明日程文堆几案，只应衰懒得安眠。〈吕前官舒州，问禅灊山。〉
试院唱酬十一首试罢后偶作
作者：苏辙
朝代：宋
体裁：古风

重门闭不开，乌鸟相呼乐。晨晖转帘影，微风响松末。喧哗适已定，寂历方有觉。人生竟何事，外物巧相缚。当时不自悟，已过空成怍。耕耘亦何苦，游宦殊自恶。弃彼既已误，就此良应错。谁能即两忘，随缘更无作。
诗一首
作者：苏辙
朝代：宋

君不见峨眉山西雪千里，北望成都如井底。
春风百日吹不消，五月行人如冻蚁。
纷纷市人争夺中，谁信言公似赞公。
人间热恼无处洗，故向西斋作雪峰。
我梦扁舟适吴越，长廊静院灯如月。
开门不见人与牛，惟见空庭满山雪。
诸子将筑室以画图相示三首
作者：苏辙
朝代：宋

还家卜筑初无地，随分经营似有时。多斫修篁终未忍，略存古柏更无疑。画图且作百间计，入室犹应三岁期。得到安居真老矣，一生歌哭任于斯。旧庐近已借诸子，新宅分甘临老时。万里松楸终独往，四方兄弟亦何疑。竹间疏户幽人到，林上长松野鹤期。已觉高轩惭卫赐，可怜黄犬哭秦斯。积因得果通三世，临老长闲自一时。久尔观心终未悟，偶然见道了无疑。南迁北返吾何病，片瓦尺椽天与期。自断此生今已矣，世间何物更如斯。
诸子将筑室以画图相示三首
作者：苏辙
朝代：宋

还家卜筑初无地，随分经营似有时。多斫修篁终未忍，略存古柏更无疑。画图且作百间计，入室犹应三岁期。得到安居真老矣，一生歌哭任於斯。
诸子将筑室以画图相示三首·其一
作者：苏辙
朝代：宋
体裁：七言律诗

还家卜筑初无地，随分经营似有时。多斫修篁终未忍，略存古柏更无疑。画图且作百间计，入室犹应三岁期。得到安居真老矣，一生歌哭任于斯。
诸子将筑室以画图相示三首·其三
作者：苏辙
朝代：宋
体裁：七言律诗

积因得果通三世，临老长闲自一时。久尔观心终未悟，偶然见道了无疑。南迁北返吾何病，片瓦尺椽天与期。自断此生今已矣，世间何物更如斯。
诸子将筑室以画图相示三首·其二
作者：苏辙
朝代：宋
体裁：七言律诗

旧庐近已借诸子，新宅分甘临老时。万里松楸终独往，四方兄弟亦何疑。竹间疏户幽人到，林上长松野鹤期。已觉高轩惭卫赐，可怜黄犬哭秦斯。
读乐天集戏作五绝
作者：苏辙
朝代：宋

乐天得法老凝师，後院犹存杨柳枝。
春尽絮飞余一念，我今无累日无思。
读乐天集戏作五绝
作者：苏辙
朝代：宋

乐天投老刺抗苏，溪石胎禽载舳舻。
我昔不为二千石，四方异物固应无。
读乐天集戏作五绝
作者：苏辙
朝代：宋

乐天梦得老相从，洛下诗流得二雄。自笑索居朋友绝，偶然得句与谁同。乐天得法老凝师，后院犹存杨柳枝。春尽絮飞馀一念，我今无累日无思。乐天投老刺杭苏，溪石胎禽载舳舻。我昔不为二千石，四方异物固应无。乐天引洛注池塘，画舫飞桥映绿杨。潩水隔城来不得，不辞策杖看湖光。乐天种竹自成园，我亦墙阴数百竿。不共伊家斗多少，也能不畏雪霜寒。
读乐天集戏作五绝·其一
作者：苏辙
朝代：宋
体裁：七言绝句

乐天梦得老相从，洛下诗流得二雄。自笑索居朋友绝，偶然得句与谁同。
读乐天集戏作五绝·其三
作者：苏辙
朝代：宋
体裁：七言绝句

乐天投老刺杭苏，溪石胎禽载舳舻。我昔不为二千石，四方异物固应无。
读乐天集戏作五绝·其二
作者：苏辙
朝代：宋

乐天得法老凝师，后院犹存杨柳枝。
春尽絮飞余一念，我今无累日无思。
读乐天集戏作五绝·其二
作者：苏辙
朝代：宋

乐天得法老凝师，后院犹存杨柳枝。春尽絮飞馀一念，我今无累日无思。
读乐天集戏作五绝·其五
作者：苏辙
朝代：宋
体裁：七言绝句

乐天种竹自成园，我亦墙阴数百竿。不共伊家斗多少，也能不畏雪霜寒。
读乐天集戏作五绝·其四
作者：苏辙
朝代：宋
体裁：七言绝句

乐天引洛注池塘，画舫飞桥映绿杨。潩水隔城来不得，不辞策杖看湖光。
读传灯录示诸子
作者：苏辙
朝代：宋
体裁：七言律诗

大鼎知难一手扛，此心已自十年降。旧存古镜磨无力，近喜三更月到窗。早岁文章真自累，一生忧患信难双。从今父子俱清净，共说无生或似庞。
读传灯录示诸子
作者：苏辙
朝代：宋

大鼎知难一手扛，此心已自十年降。
旧存古镜磨无力，近喜三更月到窗。
早岁文章真自累，一生忧患信难双。
从今父子俱清凈，共说无生或似庞。
读史
作者：苏辙
朝代：宋

诸吕更相王，陈平气何索？千金寿绛侯，刘宗知有托！
读史六首
作者：苏辙
朝代：宋

留侯决成败，面折愧周昌。垂老召商叟，鸿鹄自高翔。诸吕更相王，陈平气何索。千金寿绛侯，刘宗知有托。贾生料吴楚，竟毙大梁城。一身不自保，痛哭空伤生。桓文服荆楚，安取破国都。孔明不料敌，一世空驰驱。安石善谈笑，挥麈却苻秦。妄起并吞意，终残吴越人。江河浪如屋，要须沧海容。可怜狄仁杰，犹复负娄公。
读史六首·其一
作者：苏辙
朝代：宋
体裁：五言绝句

留侯决成败，面折愧周昌。垂老召商叟，鸿鹄自高翔。
读史六首·其三
作者：苏辙
朝代：宋
体裁：五言绝句

贾生料吴楚，竟毙大梁城。一身不自保，痛哭空伤生。
读史六首·其二
作者：苏辙
朝代：宋

诸吕更相王，陈平气何索。千金寿绛侯，刘宗知有托。
读史六首·其二
作者：苏辙
朝代：宋

诸吕更相王，陈平气何索。
千金寿绛侯，刘宗知有託。
读史六首·其五
作者：苏辙
朝代：宋
体裁：五言绝句

安石善谈笑，挥麈却苻秦。妄起并吞意，终残吴越人。
读史六首·其六
作者：苏辙
朝代：宋

江河浪如屋，要须沧海容。可怜狄仁杰，犹复负娄公。
读史六首·其六
作者：苏辙
朝代：宋

江河浪如屋，要须沧海容。
可怜狄仁杰，犹復负娄公。
读史六首·其四
作者：苏辙
朝代：宋
体裁：五言绝句

桓文服荆楚，安取破国都。孔明不料敌，一世空驰驱。
读旧诗
作者：苏辙
朝代：宋

早岁吟哦已有诗，年来七十才全衰。开编一笑恍如梦，闭目徐思定是谁。敌手一时无复在，赏音他日更难期。老人不用多言语，一点空明万法师。
读旧诗
作者：苏辙
朝代：宋

早岁吟哦已有诗，年来七十才全衰。
开编一笑恍如梦，闭目徐思定是谁。
敌手一时无復在，赏音他日更难期。
老人不用多言语，一点空明万法师。
读旧诗
作者：苏辙
朝代：宋

老人诗思如枯泉，辘轳不下瓮盎乾。旧诗展卷惊三年，粲然佳句疑昔贤。老来百事不如前，藜羹稻饭嗟独便。饱食馀暇尽日眠，安用琢句愁心肝。
读旧诗
作者：苏辙
朝代：宋

老人诗思如枯泉，辘轳不下瓮盎干。
旧诗展卷惊三年，粲然佳句疑昔贤。
老来百事不如前，藜羹稻饭嗟独便。
饱食余暇尽日眠，安用琢句愁心肝。
调啸·调笑令·归雁
作者：苏辙
朝代：宋
体裁：词

归雁。
归雁。
饮啄江南南岸。
将飞却下盘桓。
塞北春来苦寒。
苦寒。
苦寒。
寒苦。
藻荇欲生且住。
调啸词（效韦苏州·二之一）
作者：苏辙
朝代：宋
体裁：词

渔父。渔父。水上微风细雨。青蓑黄箬裳衣。红酒白鱼暮归。暮归、暮归、归暮。长笛一声何处。
谢人惠千叶牡丹
作者：苏辙
朝代：宋

东风催趁百花新，不出门庭一老人。
天女要知摩诘病，银瓶满送洛阳春。
可怜最后开千叶，细数余芳尚一旬。
更待游人归去尽，试将童冠浴湖滨。
谢人惠千叶牡丹
作者：苏辙
朝代：宋

东风催趁百花新，不出门庭一老人。天女要知摩诘病，银瓶满送洛阳春。可怜最后开千叶，细数馀芳尚一旬。更待游人归去尽，试将童冠浴湖滨。
谢人惠千叶牡丹
作者：苏辙
朝代：宋

东风催趁百花新，不出门庭一老人。天女要知摩诘病，银瓶满送洛阳春。可怜最後开千叶，细数余芳尚一旬。更待游人归去尽，试将童冠浴湖滨。
谢任亮教授送千叶牡丹
作者：苏辙
朝代：宋

花从单叶成千叶，家住汝南疑洛南。
乱剥浮苞任狼籍，併偷春色恣醺酣。
香秾得露久弥馥，头重迎风似不堪。
居士谁知已离畏，金槃剪送病中庵。
谢任亮教授送千叶牡丹
作者：苏辙
朝代：宋

花从单叶成千叶，家住汝南疑洛南。乱剥浮苞任狼籍，并偷春色恣醺酣。香秾得露久弥馥，头重迎风似不堪。居士谁知已离畏，金槃剪送病中庵。
谢任亮教授送千叶牡丹
作者：苏辙
朝代：宋

花从单叶成千叶，家住汝南疑洛南。乱剥浮苞任狼籍，并偷春色恣醺酣。香穠得露久弥馥，头重迎风似不堪。居士谁知已离畏，金盘剪送病中庵。
谢张安道惠马
作者：苏辙
朝代：宋

从事年来鬓似蓬，破车倦仆众人中。作诗仅比穷张籍，得马还从老晋公。夜起趋朝非所事，晓骑行乐定谁同。惯乘款段游田里，怯听駸駸两耳风。
谢张安道惠马
作者：苏辙
朝代：宋
体裁：七言律诗

从事年来鬓似蓬，破车倦仆众人中。作诗仅比穷张籍，得马还从老晋公。夜起趋朝非所事，晓骑行乐定谁同。惯乘款段游田里，怯听骎骎两耳风。
谢洞山石台远来访别
作者：苏辙
朝代：宋
体裁：七言律诗

窜逐深山无友朋，往还但有两三僧。共游渤澥无边处，扶出须弥最上层。未尽俗缘终引去，稍谙真际自虚澄。坐令颠老时奔走，窃比韩公愧未能。
赋丰城剑
作者：苏辙
朝代：宋

剑气夜干斗，精诚初莫隔。全身寄狱户，隐约还自得。张雷彼知我，勉为汝一出。腰间杂环佩，亦既报之德。凛凛天地间，要非手中物。跃入延平水，三日飞霹雳。出当乘风雷，归当卧泉石。千年故穴在，三叹泉上客。
赋丰城剑
作者：苏辙
朝代：宋

剑气夜干斗，精诚初莫隔。
全身寄狱户，隠约还自得。
张雷彼知我，勉为汝一出。
腰间杂环佩，亦既报之德。
凛凛天地间，要非手中物。
跃入延平水，三日飞霹雳。
出当乘风雷，归当卧泉石。
千年故穴在，三嘆泉上客。
赋园中所有十首
作者：苏辙
朝代：宋

萱草朝始开，呀然黄鹄觜。仰吸日出光，口中烂如绮。纤纤吐须鬣，冉冉随风哆。朝阳未上轩，粲粲幽闲女。美女生山谷，不解歌与舞。君看野草花，可以解忧悴。寒地竹不生，虽生常若病。劚根种幽砌，开叶何已猛。婵娟冰雪姿，散乱风日影。繁华见孤淡，一个敌千顷。令人忆江上，森耸缘崖劲。无风箨自飘，策策鸣荒迳。芦生井栏上，萧骚大如竹。移来种堂下，何尔短局促。茎青甲未解，枯叶已可束。芦根爱溪水，余润长鲜绿。强移性不遂，灌水恼僮仆。晡日下西山，汲者汗盈掬。堂后病石榴，及时亦开花。身病花不齐，火候渐已差。芳心竟未已，新萼缀枯槎。谁言石榴病，乃久占年华。邻家花最盛，早发岂容遮。残红已零落，婀娜子如瓜。蒲桃不禁冬，屈盘似无气。春来乘盛阳，覆架青绫被。龙髯乱无数，马乳垂至地。初如早梅酸，晚作醲酪味。谁能酿为酒，为尔架前醉。满斗不与人，凉州几时致。室幽来客稀，尘土积不扫。邻翁笑我拙，教我种藂草。经霜斫为彗，不让秋竹好。始生如一毛，张王忽侵道。鉏櫌禁芟劚，爱惜待枯槁。有用皆勿轻，吾师灌园老。吾兄客关中，果裸施吾宇。兄虽未得还，我岂如妇女。呦呦感微物，涕泗若零雨。但爱果裸茎，屈曲上墙堵。朝见缘墙头，莫已过墙去。物生随年华，还日何足数。牵牛非佳花，走蔓入荒榛。开花荒榛上，不见细蔓身。谁翦薄素纱，浸之青蓝盆。水浅浸不尽，下余一寸根。嗟尔脆弱草，岂能凌霜晨。物性有禀受，安问秋与春。南园地性恶，双柏不得长。蓬麻春始生，今已满一丈。柏生嗟几年，失意自凄怆。有子压枝低，已老非少壮。尤柏柏已冤，尤地亦恐妄。两既无所尤，高枝几时放。葵花开已阑，结子压枝重。长条困风雨，倒卧枕丘垄。忆初始放花，岌岌旌节耸。得时能几时，狼籍成荒冗。浮根不任雪，采剥收遗种。未忍焚枯茎，积叠墙角拥。
赋园中所有十首 其一 萱草
作者：苏辙
朝代：宋

萱草朝始开，呀然黄鹄觜。仰吸日出光，口中烂如绮。纤纤吐须鬣，冉冉随风哆。朝阳未上轩，粲粲幽闲女。美女生山谷，不解歌与舞。君看野草花，可以解忧悴。
赋园中所有十首 其七 果裸
作者：苏辙
朝代：宋

吾兄客关中，果裸施吾宇。兄虽未得还，我岂如妇女。呦呦感微物，涕泗若零雨。但爱果裸茎，屈曲上墙堵。朝见缘墙头，莫已过墙去。物生随年华，还日何足数。
赋园中所有十首 其三 芦
作者：苏辙
朝代：宋

芦生井栏上，萧骚大如竹。移来种堂下，何尔短局促。茎青甲未解，枯叶已可束。芦根爱溪水，馀润长鲜绿。强移性不遂，灌水恼僮仆。晡日下西山，汲者汗盈掬。
赋园中所有十首 其八 牵牛
作者：苏辙
朝代：宋

牵牛非佳花，走蔓入荒榛。开花荒榛上，不见细蔓身。谁剪薄素纱，浸之青蓝盆。水浅浸不尽，下馀一寸银。嗟尔脆弱草，岂能凌霜晨。物性有禀受，安问秋与春。
赋园中所有十首 其六 彗草
作者：苏辙
朝代：宋

室幽来客稀，尘土积不扫。邻翁笑我拙，教我种丛草。经霜斫为彗，不让秋竹好。始生如一毛，张王忽侵道。锄耰禁芟斸，爱惜待枯槁。有用皆勿轻，吾师灌园老。
赋园中所有十首 其十 葵花
作者：苏辙
朝代：宋

葵花开已阑，结子压枝重。长条困风雨，倒卧枕丘垄。忆初始放花，岌岌旌节耸。得时能几时，狼籍成荒冗。浮根不任雪，采剥收遗种。未忍焚枯茎，积叠墙角拥。
赋园中所有十首·其一
作者：苏辙
朝代：宋

萱草朝始开，呀然黄鹄觜。
仰吸日出光，口中烂如绮。
纤纤吐鬚鬣，冉冉随风哆。
朝阳未上轩，粲粲幽闲女。
美女生山谷，不解歌与舞。
君看野草花，可以解忧悴。
赋园中所有十首·其一〇
作者：苏辙
朝代：宋

葵花开已阑，结子压枝重。
长条困风雨，倒卧枕丘垄。
忆初始放花，岌岌旌节耸。
得时能几时，狼籍成荒冗。
浮根不任雪，采剥收遗种。
未忍焚枯茎，积迭墙角拥。
赋园中所有十首·其七
作者：苏辙
朝代：宋

吾兄客关中，果臝施吾宇。
兄虽未得还，我岂如妇女。
呦呦感微物，涕泗若零雨。
但爱果臝茎，屈曲上墙堵。
朝见缘墙头，莫已过墙去。
物生随年华，还日何足数。
赋园中所有十首·其三
作者：苏辙
朝代：宋

芦生井栏上，萧骚大如竹。
移来种堂下，何尔短局促。
茎青甲未解，枯叶已可束。
芦根爱溪水，余润长鲜绿。
强移性不遂，灌水恼僮仆。
晡日下西山，汲者汗盈掬。
赋园中所有十首·其九
作者：苏辙
朝代：宋
体裁：古风

南园地性恶，双柏不得长。蓬麻春始生，今已满一丈。柏生嗟几年，失意自悽怆。有子压枝低，已老非少壮。尤柏柏已冤，尤地亦恐妄。两既无所尤，高枝几时放。
赋园中所有十首·其二
作者：苏辙
朝代：宋
体裁：古风

寒地竹不生，虽生常若病。斸根种幽砌，开叶何已猛。婵娟冰雪姿，散乱风日影。繁华见孤淡，一个敌千顷。令人忆江上，森耸缘崖劲。无风箨自飘，策策鸣荒径。
赋园中所有十首·其五
作者：苏辙
朝代：宋
体裁：古风

蒲桃不禁冬，屈盘似无气。春来乘盛阳，覆架青绫被。龙髯乱无数，马乳垂至地。初如早梅酸，晚作醲酪味。谁能酿为酒，为尔架前醉。满斗不与人，凉州几时致。
赋园中所有十首·其八
作者：苏辙
朝代：宋

牵牛非佳花，走蔓入荒榛。
开花荒榛上，不见细蔓身。
谁翦薄素纱，浸之青蓝盆。
水浅浸不尽，下余一寸银。
嗟尔脆弱草，岂能凌霜晨。
物性有禀受，安问秋与春。
赋园中所有十首·其六
作者：苏辙
朝代：宋

室幽来客稀，尘土积不扫。
邻翁笑我拙，教我种藂草。
经霜斫为篲，不让秋竹好。
始生如一毛，张王忽侵道。
鉏耰禁芟斸，爱惜待枯槁。
有用皆勿轻，吾师灌园老。
赋园中所有十首·其四
作者：苏辙
朝代：宋
体裁：古风

堂后病石榴，及时亦开花。身病花不齐，火候渐已差。芳心竟未已，新萼缀枯槎。谁言石榴病，乃久占年华。邻家花最盛，早发岂容遮。残红已零落，婀娜子如瓜。
赋园中所有十首·萱草
作者：苏辙
朝代：宋

萱草朝始开，呀然黄鹄觜。仰吸日出光，口中烂如绮。纤纤吐须鬣，冉冉随风哆。朝阳未上轩，粲粲幽闲女。美女生山谷，不解歌与舞。君看野草花，可以解忧悴。寒地竹不生，虽生常若病。斸根种幽砌，开叶何已猛。婵娟冰雪姿，散乱风日影。繁华见孤淡，一个敌千顷。令人忆江上，森耸缘崖劲。无风箨自飘，策策鸣荒径。芦生井栏上，萧骚大如竹。移来种堂下，何尔短局促。茎青甲未解，枯叶已可束。芦根爱溪水，馀润长鲜绿。强移性不遂，灌水恼僮仆。晡日下西山，汲者汗盈掬。堂后病石榴，及时亦开花。身病花不齐，火候渐已差。芳心竟未已，新萼缀枯槎。谁言石榴病，乃久占年华。邻家花最盛，早发岂容遮。残红已零落，婀娜子如瓜。蒲桃不禁冬，屈盘似无气。春来乘盛阳，覆架青绫被。龙髯乱无数，马乳垂至地。初如早梅酸，晚作醲酪味。谁能酿为酒，为尔架前醉。满斗不与人，凉州几时致。室幽来客稀，尘土积不扫。邻翁笑我拙，教我种丛草。经霜斫为彗，不让秋竹好。始生如一毛，张王忽侵道。锄耰禁芟斸，爱惜待枯槁。有用皆勿轻，吾师灌园老。吾兄客关中，果裸施吾宇。兄虽未得还，我岂如妇女。呦呦感微物，涕泗若零雨。但爱果裸茎，屈曲上墙堵。朝见缘墙头，莫已过墙去。物生随年华，还日何足数。牵牛非佳花，走蔓入荒榛。开花荒榛上，不见细蔓身。谁剪薄素纱，浸之青蓝盆。水浅浸不尽，下馀一寸银。嗟尔脆弱草，岂能凌霜晨。物性有禀受，安问秋与春。南园地性恶，双柏不得长。蓬麻春始生，今已满一丈。柏生嗟几年，失意自悽怆。有子压枝低，已老非少壮。尤柏柏已冤，尤地亦恐妄。两既无所尤，高枝几时放。葵花开已阑，结子压枝重。长条困风雨，倒卧枕丘垄。忆初始放花，岌岌旌节耸。得时能几时，狼籍成荒冗。浮根不任雪，采剥收遗种。未忍焚枯茎，积叠墙角拥。
赋黄鹤楼赠李公择公择时知鄂州
作者：苏辙
朝代：宋
体裁：古风

前年见君河之浦，东风吹河沙如雾。北潭杨柳强知春，樽酒相携终日语。君家东南风气清，谪官河壖不称情。一麾夏口亦何有，高楼黄鹤慰平生。荆江洞庭春浪起，汉沔初来入江水。岸头南北不相知，惟见风涛涌天地。巫峡潇湘万里船，中流鼓楫四茫然。高城枕山望如带，华榱照日光流渊。楼上骚人多古意，坐忘朝市无穷事。谁道武昌岸下鱼，不如建业城边水。
赠三局能师二绝
作者：苏辙
朝代：宋

得失从来似偶然，因师聊复问行年。此生竟堕阴阳数，方信修行力未全。旅食江干秋复春，归耕未遂不胜贫。凭师细考何年月，可买山田养病身。
赠三局能师二绝·其一
作者：苏辙
朝代：宋

得失从来似偶然，因师聊复问行年。此生竟堕阴阳数，方信修行力未全。
赠三局能师二绝·其一
作者：苏辙
朝代：宋

得失从来似偶然，因师聊復问行年。
此生竟堕阴阳数，方信修行力未全。
赠三局能师二绝·其二
作者：苏辙
朝代：宋

旅食江干秋复春，归耕未遂不胜贫。凭师细考何年月，可买山田养病身。
赠三局能师二绝·其二
作者：苏辙
朝代：宋

旅食江干秋復春，归耕未遂不胜贫。
凭师细考何年月，可买山田养病身。
赠写真李道士
作者：苏辙
朝代：宋

君不见景灵六殿图功臣，进贤大羽东西陈。能令将相长在世，自古独有曹将军。嵩高李师掉头笑，自言弄笔通前身。百年遗像谁复识，满朝冠剑多伟人。据鞍一见心有得，临窗相对疑通神。十年江海须半脱，归来俯仰惭簪绅。一挥七尺倚墙立，客来顾我诚似君。金章紫绶本非有，绿蓑黄箬甘长贫。如何画作白衣老，置之茅屋全吾真。
赠写真李道士
作者：苏辙
朝代：宋

君不见景灵六殿图功臣，进贤大羽东西陈。能令将相长在世，自古独有曹将军。嵩高李师掉头笑，自言弄笔通前身。百年遗像谁复识，满朝冠剑多传人。据鞍一见心有得，临窗相对疑通神。十年江海须半脱，归来俯仰惭簪绅。一挥七尺倚墙立，客来顾我诚似君。金章紫绶本非有，绿蓑黄箬甘长贫。如何画作白衣老，置之茅屋全吾真。
赠写真李道士
作者：苏辙
朝代：宋

君不见景灵六殿图功臣，进贤大羽东西陈。
能令将相长在世，自古独有曹将军。
嵩高李师掉头笑，自言弄笔通前身。
百年遗像谁復识，满朝冠剑多伟人。
据鞍一见心有得，临窗相对疑通神。
十年江海鬚半脱，归来俯仰惭簪绅。
一挥七尺倚墙立，客来顾我诚似君。
金章紫绶本非有，绿蓑黄篛甘长贫。
如何画作白衣老，置之茅屋全吾真。
赠净因臻长老
作者：苏辙
朝代：宋

十方老僧十年旧，燕坐绳床看奔走。远游新自济南来，满身自觉多尘垢。煖汤百斛劝我浴，骊山衮衮泉倾窦。明窗困卧百缘绝，此身瑩净初何有。清泉自清身自洁，尘垢无生亦无灭。振衣却起就华堂，老僧相对无言说。南山采菌软未乾，西园撷菜寒方茁。与君饱食更何求，一杯茗粥倾铜叶。
赠净因臻长老
作者：苏辙
朝代：宋
体裁：古风

十方老僧十年旧，燕坐绳床看奔走。远游新自济南来，满身自觉多尘垢。煖汤百斛劝我浴，骊山衮衮泉倾窦。明窗困卧百缘绝，此身莹净初何有。清泉自清身自洁，尘垢无生亦无灭。振衣却起就华堂，老僧相对无言说。南山采菌软未乾，西园撷菜寒方茁。与君饱食更何求，一杯茗粥倾铜叶。
赠凈因臻长老
作者：苏辙
朝代：宋

十方老僧十年旧，燕坐绳床看奔走。
远游新自济南来，满身自觉多尘垢。
暖汤百斛劝我浴，骊山衮衮泉倾窦。
明窗困卧百缘绝，此身莹凈初何有。
清泉自清身自洁，尘垢无生亦无灭。
振衣却起就华堂，老僧相对无言说。
南山采菌软未干，西园撷菜寒方茁。
与君饱食更何求，一杯茗粥倾铜叶。
赠医僧善正
作者：苏辙
朝代：宋
体裁：七言律诗

老怯江边瘴疠乡，城东时喜到公房。历言五藏如经眼，欲去三彭自有方。身厌远游安静默，术因多病更深长。时时为我谈尊宿，曾入南公古道场。
赠医僧鉴清二绝
作者：苏辙
朝代：宋

肘后医方老更精，须眉白尽气弥清。只应救病能无病，岂是平生学养生。门人久作开堂老，庭桧看成合抱围。他日浴堂归洗背，回头还解放光辉。
赠医僧鉴清二绝·其一
作者：苏辙
朝代：宋

肘后医方老更精，须眉白尽气弥清。只应救病能无病，岂是平生学养生。
赠医僧鉴清二绝·其一
作者：苏辙
朝代：宋

肘后医方老更精，鬚眉白尽气弥清。
只应救病能无病，岂是平生学养生。
赠医僧鉴清二绝·其二
作者：苏辙
朝代：宋
体裁：七言绝句

门人久作开堂老，庭桧看成合抱围。他日浴堂归洗背，回头还解放光辉。
赠史文通奉议二首
作者：苏辙
朝代：宋

墙北史居士，挂冠心转闲。顶开人共怪，神去夜深还。白雪微侵鬓，丹砂久驻颜。从君欲问道，何日径开关。有叟住东野，畏人希入城。君时共还往，我欲问修行。早岁识岩客，近时逢绛生。真能访茅屋，屣履试将迎。
赠史文通奉议二首·其一
作者：苏辙
朝代：宋
体裁：五言律诗

墙北史居士，挂冠心转闲。顶开人共怪，神去夜深还。白雪微侵鬓，丹砂久驻颜。从君欲问道，何日径开关。
赠史文通奉议二首·其二
作者：苏辙
朝代：宋
体裁：五言律诗

有叟住东野，畏人希入城。君时共还往，我欲问修行。早岁识岩客，近时逢绛生。真能访茅屋，屣履试将迎。
赠司空张公安道挽词三首
作者：苏辙
朝代：宋

道广中无竞，才高治不烦。安心本笃静，忧世亦时言。寿考同侪尽，经纶故事存。犹应门下客，微论记根原。孤高出世学，豪迈谪仙人。早岁犹和俗，中年自识真。定馀时发照，尘尽四无邻。闻道骑箕尾，还应事玉宸。西蜀识公初，南都从事馀。一言知我可，久好复谁如。学术留元叹，家声付伯鱼。霜天近生日，闻挽重唏嘘。
赠司空张公安道挽词三首·其一
作者：苏辙
朝代：宋
体裁：五言律诗

道广中无竞，才高治不烦。安心本笃静，忧世亦时言。寿考同侪尽，经纶故事存。犹应门下客，微论记根原。
赠司空张公安道挽词三首·其三
作者：苏辙
朝代：宋

西蜀识公初，南都从事余。
一言知我可，久好復谁如。
学术留元嘆，家声付伯鱼。
霜天近生日，闻挽重唏嘘。
赠司空张公安道挽词三首·其三
作者：苏辙
朝代：宋

西蜀识公初，南都从事馀。一言知我可，久好复谁如。学术留元叹，家声付伯鱼。霜天近生日，闻挽重唏嘘。
赠司空张公安道挽词三首·其二
作者：苏辙
朝代：宋

孤高出世学，豪迈谪仙人。早岁犹和俗，中年自识真。定余时发照，尘尽四无邻。闻道骑箕尾，还应事玉宸。
赠司空张公安道挽词三首·其二
作者：苏辙
朝代：宋

孤高出世学，豪迈谪仙人。早岁犹和俗，中年自识真。定馀时发照，尘尽四无邻。闻道骑箕尾，还应事玉宸。
赠吴子野道人
作者：苏辙
朝代：宋

食无酒肉腹亦饱，室无妻妾身自好。世间深重未肯回，达士清虚辄先了。眼看鸿鹄薄云汉，长笑驽骀安栈皂。腹中夜气何郁郁，海底朝阳常杲杲。一廛不顾旧山深，万里来看故人老。空车独载王阳橐，远游屡食安期枣。东州相逢真邂逅，南国思归又惊矫。道成若见王方平，背疗莫念麻姑爪。
赠吴子野道人
作者：苏辙
朝代：宋
体裁：古风

食无酒肉腹亦饱，室无妻妾身自好。世间深重未肯回，达士清虚辄先了。眼看鸿鹄薄云汉，长笑驽骀安栈皂。腹中夜气何郁郁，海底朝阳常杲杲。一廛不顾旧山深，万里来看故人老。空车独载王阳橐，远游屡食安期枣。东州相逢真邂逅，南国思归又惊矫。道成若见王方平，背痒莫念麻姑爪。
赠德仲
作者：苏辙
朝代：宋

我昔见子京邑时，须发如漆无一丝。今年相见颍昌市，霜雪满面知为谁。故人分散隔生死，孑然惟以影自随。怜子肝心如铁石，昔所谓可今不移。世间取舍竟谁是，惟有古佛终难欺。嗟哉我自不知子，意子清净持律师。忽然微笑不言语，袖中锦绣开新诗。可怜相识二十载，终日对面初不知。蚌含明珠不肯吐，暗行沙底藏光辉。蚌为身计良可耳，旁人不悟宁非嗤。
赠德仲
作者：苏辙
朝代：宋

我昔见子京邑时，鬚髮如漆无一丝。
今年相见颍昌市，霜雪满面知为谁。
故人分散隔生死，孑然惟以影自随。
怜子肝心如铁石，昔所谓可今不移。
世间取舍竟谁是，惟有古佛终难欺。
嗟哉我自不知子，意子清凈持律师。
忽然微笑不言语，袖中锦绣开新诗。
可怜相识二十载，终日对面初不知。
蚌含明珠不肯吐，暗行沙底藏光辉。
蚌为身计良可耳，旁人不悟宁非嗤。
赠提刑贾司门青
作者：苏辙
朝代：宋

前年乘舟护南河，宛丘官舍酣且歌。
去年持节忧犴狱，驱车道路日不足。
今年春风尘土黄，远赴三州议繇役。
天子忧民法令新，整齐百事无闲人。
苗耘发栉何时已，回首昔游如梦寐。
区区学舍曾未知，春晚日长唯有睡。
才智有余安得闲，疏慵顾我自当然。
喜君未忘太平事，独称赦书旌孝子。
赠提刑贾司门青
作者：苏辙
朝代：宋

前年乘舟护南河，宛丘官舍酣且歌。去年持节忧犴狱，驱车道路日不足。今年春风尘土黄，远赴三州议繇役。天子忧民法令新，整齐百事无闲人。苗耘发栉何时已，回首昔游如梦寐。区区学舍曾未知，春晚日长唯有睡。才智有馀安得闲，疏慵顾我自当然。喜君未忘太平事，独称赦书旌孝子。
赠提刑贾司门青
作者：苏辙
朝代：宋

前年乘舟护南河，宛丘官舍酣且歌。
去年持节忧犴狱，驱车道路日不足。
今年春风尘土黄，远赴三州议繇役。
天子忧民法令新，整齐百事无闲人。
苗耘髮栉何时已，回首昔游如梦寐。
区区学舍曾未知，春晚日长唯有睡。
才智有余安得闲，疏慵顾我自当然。
喜君未忘太平事，独称赦书旌孝子。
赠方子明道人
作者：苏辙
朝代：宋

水银成银利十倍，丹砂为金世无对。
此人靳术不肯传，阖户泥墙畏天戒。
今子何为与我言，人生贫富宁非天。
钳锤橐籥枉心力，虀盐布被随因缘。
我来江西晚闻道，一言契我心所好。
廓然正若太虚空，平生伎俩都除扫。
子言旧事凈慈师，未断有为非凈慈。
此术要将救饥耳，人人有命何忧饥。
赠方子明道人
作者：苏辙
朝代：宋

水银成银利十倍，丹砂为金世无对。此人靳术不肯传，阖户泥墙畏天戒。今子何为与我言，人生贫富宁非天。钳锤橐籥枉心力，齑盐布被随因缘。我来江西晚闻道，一言契我心所好。廓然正若太虚空，平生伎俩都除扫。子言旧事净慈师，未断有为非净慈。此术要将救饥耳，人人有命何忧饥。
赠景福顺长老二首
作者：苏辙
朝代：宋

屈指江西老，多言剑外人。身心已无著，乡党漫相亲。窜逐知何取，周旋意甚真。仍将大雷雨，一洗百生尘。念昔先君子，南游四十年。相看顺老在，想见讷师贤。岁历风轮转，禅心海月圆。常情计延促，无语对潸然。
赠景福顺长老二首·其一
作者：苏辙
朝代：宋

屈指江西老，多言剑外人。
身心已无着，乡党漫相亲。
窜逐知何取，周旋意甚真。
仍将大雷雨，一洗百生尘。
赠景福顺长老二首·其一
作者：苏辙
朝代：宋

屈指江西老，多言剑外人。身心已无著，乡党漫相亲。窜逐知何取，周旋意甚真。仍将大雷雨，一洗百生尘。
赠景福顺长老二首·其二
作者：苏辙
朝代：宋
体裁：五言律诗

念昔先君子，南游四十年。相看顺老在，想见讷师贤。岁历风轮转，禅心海月圆。常情计延促，无语对潸然。
赠景福顺长老二首〈并序〉
作者：苏辙
朝代：宋

辙幼侍先君，闻尝游庐山，过圆通，见讷禅师，留连久之。元丰五年，以谴居高安，景福顺公不远百里惠然来访，自言昔従讷于圆通，逮与先君游，岁月迁谢，今三十六年矣。二公皆吾里人，讷之化去已十一年，而顺公七十四，神完气定，聪明了达。对之怅然，怀想畴昔，作二篇赠之。屈指江西老，多言剑外人。身心已无著，乡党漫相亲。窜逐知何取，周旋意甚真。仍将大雷雨，一洗百生尘。念昔先君子，南游四十年。相看顺老在，想见讷师贤。岁历风轮转，禅心海月圆。常情计延促，无语对潸然。
赠李简夫司封
作者：苏辙
朝代：宋

平生谈笑接诸公，归老身心着苦空。
往事少能陪晤语，新诗时喜挹清风。
形骸摩诘羸偏健，笔札西台晚更工。
笑我壮年常苦病，异时何以作衰翁。
赠李简夫司封
作者：苏辙
朝代：宋
体裁：七言律诗

平生谈笑接诸公，归老身心著苦空。往事少能陪晤语，新诗时喜挹清风。形骸摩诘羸偏健，笔札西台晚更工。笑我壮年常苦病，异时何以作衰翁。
赠杭僧道潜
作者：苏辙
朝代：宋

月中依松鹤，露下抱叶蝉。赋形已孤洁，发响仍清圆。潜师本江海，浪迹游市廛。髭长不能剪，衲坏聊复穿。瘦骨见图画，禅心离攀缘。出言可人意，一一皆自然。问师藏何深，不与世俗传。旧识髯学士，复从琏耆年。尘埃既脱落，文彩自精鲜。落落社中人，如我亦有旃。奈何一相见，抚卷坐长叹。归去勿复言，山林信多贤。
赠杭僧道潜
作者：苏辙
朝代：宋

月中依松鹤，露下抱叶蝉。
赋形已孤洁，发响仍清圆。
潜师本江海，浪迹游市廛。
髭长不能剪，衲坏聊復穿。
瘦骨见图画，禅心离攀缘。
出言可人意，一一皆自然。
问师藏何深，不与世俗传。
旧识髯学士，復从琏耆年。
尘埃既脱落，文彩自精鲜。
落落社中人，如我亦有旃。
奈何一相见，抚卷坐长嘆。
归去勿復言，山林信多贤。
赠杭僧道潜
作者：苏辙
朝代：宋

月中依松鹤，露下抱叶蝉。
赋形已孤洁，发响仍清圆。
潜师本江海，浪迹游市廛。
髭长不能翦，衲坏聊复穿。
瘦骨见图画，禅心离攀缘。
出言可人意，一一皆自然。
问师藏何深，不与世俗传。
旧识髯学士，复従琏耆年。
尘埃既脱落，文彩自精鲜。
落落社中人，如我亦有旃。
柰何一相见，抚卷坐长叹。
归去勿复言，山林信多贤。
赠王复处士
作者：苏辙
朝代：宋

候潮门外王居士，平昔交游遍海涯。本种杉松为老计，晚将亭榭付邻家。为生有道终安隐，好事来游空叹嗟。犹有东坡旧诗卷，忻然对客展龙蛇。
赠王復处士
作者：苏辙
朝代：宋

候潮门外王居士，平昔交游遍海涯。
本种杉松为老计，晚将亭榭付邻家。
为生有道终安隠，好事来游空嘆嗟。
犹有东坡旧诗卷，忻然对客展龙蛇。
赠石台问长老二绝
作者：苏辙
朝代：宋

法达曾经见老卢，半生勤苦一朝虚。心通口诵方无碍，笑把吴鸾细字书。蒲团布衲一绳床，心地虚明睡自亡。长伴空中月天子，东方行道到西方。
赠石台问长老二绝·其一
作者：苏辙
朝代：宋
体裁：七言绝句

法达曾经见老卢，半生勤苦一朝虚。心通口诵方无碍，笑把吴鸾细字书。
赠石台问长老二绝·其二
作者：苏辙
朝代：宋
体裁：七言绝句

蒲团布衲一绳床，心地虚明睡自亡。长伴空中月天子，东方行道到西方。
赠石台问长老二绝〈并叙〉
作者：苏辙
朝代：宋

石台长老问公，本成都吴氏子，弃俗出家，手书《法华经》，字细如黑蚁，前后若一，将诵之万遍，虽老而精进不倦，胁不至席者二十有三年。余来高安，以乡人相好，盖余懒而好睡，见之惕然自警，因赠之二小诗云。法达曾经见老卢，半生勤苦一朝虚。心通口诵方无碍，笑把吴鸾细字书。〈蜀中藏经，往往有古仙人吴采鸾细书经卷，精妙可爱。〉蒲团布衲一绳床，心地虚明睡自亡。长伴空中月天子，东方行道到西方。
赠致仕王景纯寺丞
作者：苏辙
朝代：宋

灊山隠君七十四，绀瞳绿髮初谢事。
腹中灵液变丹砂，江上幽居连福地。
彭城为我住三日，明月满船同一醉。
丹书细字口传诀，顾我沉迷真弃耳。
年来四十髮苍苍，始欲求方救憔悴。
它年若访灊山居，慎勿逃人改名字。
赠蔡駜居士
作者：苏辙
朝代：宋
体裁：七言律诗

结茅汝上只三间，种稻城西仅一廛。梅老外生诗律在，秀公弟子佛心传。埋盆叠石常幽坐，留客开樽辄醉眠。闻道邻僧乞米送，时无韩子定谁怜。
赠蔡駜居士
作者：苏辙
朝代：宋

结茅汝上只三间，种稻城西仅一廛。
梅老外生诗律在，秀公弟子佛心传。
埋盆迭石常幽坐，留客开樽辄醉眠。
闻道邻僧乞米送，时无韩子定谁怜。
赠马正卿秀才
作者：苏辙
朝代：宋
体裁：古风

男儿生可怜，赤手空腹无一钱。死丧三世委平地，骨肉不得归黄泉。徒行乞丐买坟墓，冠帻破败衣履穿。矫然未肯妄求取，耻以不义藏其先。辛勤直使行路泣，六亲不信相尤愆。问人何罪穷至此，人不敢尤其怨天。孝慈未省鬼神恶，兄弟宁有木石顽。善人自古有不遇，力行不废良谓贤。
赤壁怀古
作者：苏辙
朝代：宋
体裁：诗

新破荆州得水军，鼓行夏口气如云。千艘已共长江崄，百胜安知赤壁焚。觜距方强要一斗，君臣已定势三分。古来伐国须观衅，意突成功所未闻。
赵少师自南都访欧阳少师于颍州留西湖久之作
作者：苏辙
朝代：宋

公居颍水上，德与颍水清。身闲道转胜，内足无复营。平昔富交游，开门坐常盈。退居万事乐，独恨无友生。汝颍亦多士，后来非老成。赵公平生旧，情好均弟兄。少年结意气，晚岁齐功名。携手践廊庙，蹑足辞钧衡。徜徉里闾间，脱略世俗萦。兴来忽命驾，一往千里轻。白发俨相映，元勋各峥嵘。人生会面难，此会有余情。遨游西湖中，仲夏草木荣。壶觞列四坐，歌舞罗前楹。画舫极氵公溯，肩舆并逢迎。棹进凫鸭乱，乐作虫鱼惊。近寺骈履迹，高台吹笑声。往事语京洛，余欢发吟赓。拳拳主人厚，款款来客诚。此乐有时尽，此好何由倾。
赵少师自南都访欧阳少师于颍州留西湖久之作诗献欧阳公
作者：苏辙
朝代：宋

公居颍水上，德与颍水清。身闲道转胜，内足无复营。平昔富交游，开门坐常盈。退居万事乐，独恨无友生。汝颍亦多士，后来非老成。赵公平生旧，情好均弟兄。少年结意气，晚岁齐功名。携手践廊庙，蹑足辞钧衡。徜徉里闾间，脱略世俗萦。兴来忽命驾，一往千里轻。白发俨相映，元勋各峥嵘。人生会面难，此会有馀情。遨游西湖中，仲夏草木荣。壶觞列四坐，歌舞罗前楹。画舫极沿溯，肩舆并逢迎。棹进凫鸭乱，乐作虫鱼惊。近寺骈履迹，高台吹笑声。往事语京洛，馀欢发吟赓。拳拳主人厚，款款来客诚。此乐有时尽，此好何由倾。